text:
Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Yoane 6:1-71
6 Nsima ya makambo wana Yesu akatisaki na ngámbo mosusu ya mbu ya Galile, to Tiberiase.+2 Kasi ebele mpenza ya bato bakobaki kolanda ye, mpo bazalaki komona bilembo oyo azalaki kosala epai ya bato oyo bazalaki kobɛla.+3 Bongo Yesu amataki na ngomba,+ mpe kuna afandaki elongo na bayekoli na ye.4 Nzokande elekeli,+ fɛti ya Bayuda, ekómaki pene.5 Bongo, ntango Yesu atombolaki miso mpe amonaki ete ebele mpenza ya bato bazali koya epai na ye, alobaki na Filipe ete: “Epai wapi tokosombela bato oyo mampa mpo bálya?”+6 Nzokande, azalaki koloba bongo mpo na komeka ye, mpo ye moko ayebaki eloko oyo alingaki kosala.7 Filipe ayanolaki ye ete: “Mampa ya denari nkama mibale (200) ekokoka bango te, mpo ete moto na moto azwa mwa moke.”+8 Moko ya bayekoli na ye, Andre ndeko ya Simo Petro, alobaki na ye ete:9 “Mwana mobali moko ya moke azali awa na mampa mitano ya ɔrje+ ná mwa mbisi mibale ya mike. Kasi yango ezali eloko nini mpo na bato ebele boye?”+10 Yesu alobaki ete: “Bóloba na bato báfanda lokola na ntango ya kolya.”+ Nzokande matiti ezalaki mingi na esika yango. Bongo bato bafandaki, mibali soki nkóto mitano (5 000).+11 Bongo Yesu akamataki mampa yango mpe, nsima ya kopesa matɔndi, akabolelaki yango baoyo bafandaki, asalaki mpe bongo na bambisi wana ya mike, ndenge balingaki.+12 Kasi ntango batondaki,+ alobaki na bayekoli na ye ete: “Bósangisa biteni oyo etikali, mpo eloko ata moko ebebisama te.”13 Bongo basangisaki yango, mpe batondisaki kitunga zomi na mibale na biteni ya mampa mitano ya ɔrje, oyo baoyo balyaki batikaki.+14 Bongo ntango bato bamonaki bilembo oyo asalaki, babandaki koloba ete: “Oyo azali solo mpenza mosakoli+ oyo asengelaki koya na mokili.”15 Bongo Yesu, lokola ayebaki ete balingi koya kokanga ye mpo na kotya ye mokonzi, alongwaki akei+ lisusu na ngomba, kaka ye moko.16 Ntango mpokwa ekómaki, bayekoli na ye bakitaki na mbu,+17 mpe, bamataki na masuwa, bakatisaki mbu mpo na kokende na Kapernaume. Ɛɛ, na ntango wana, molili esilaki kokɔta mpe Yesu ayaki naino epai na bango te.18 Lisusu, mbu ebandaki kotomboka mpo mopɛpɛ moko makasi ezalaki kopɛpa.+19 Nzokande, ntango balúkaki bakilomɛtrɛ soki mitano to motoba, bamonaki Yesu azali kotambola likoló ya mbu mpe kopusana pene ya masuwa; mpe bakómaki kobanga.+20 Kasi alobaki na bango ete: “Ezali ngai; bóbanga te!”+21 Bongo balingaki kokɔtisa ye na masuwa, mpe na mbala moko masuwa yango ekómaki na mokili epai bazalaki koluka kokende.+22 Na mokolo oyo elandaki ebele ya bato oyo batɛlɛmaki na ngámbo mosusu ya mbu bamonaki ete ata masuwa moko te ezalaki kuna kaka masuwa moko ya moke, mpe ete Yesu akɔtaki na masuwa yango te elongo na bayekoli na ye, kasi kaka bayekoli na ye nde bakendaki;23 kasi bamasuwa oyo eutaki na Tiberiase ekómaki pene ya esika oyo balyaki mampa nsima wana Nkolo apesaki matɔndi.24 Bongo ntango ebele wana ya bato bamonaki ete Yesu azalaki wana te ná bayekoli na ye mpe te, bamataki na bamasuwa na bango ya mike mpe bayaki na Kapernaume koluka+ Yesu.25 Bongo ntango bakutaki ye na ngámbo mosusu ya mbu balobaki na ye ete: “Rabi,+ okómi awa ntango nini?”26 Yesu azongiselaki bango mpe alobaki ete: “Ya solosolo mpenza, nalobi na bino ete: Bozali koluka ngai, ezali te mpo bomonaki bilembo, kasi mpo bolyaki mampa mpe botondaki.+27 Bósalaka mosala, ezala te mpo na bilei oyo ebebaka,+ kasi mpo na bilei oyo eumelaka mpo na bomoi ya seko,+ oyo Mwana ya moto akopesa bino; mpo ye nde Tata, ɛɛ Nzambe, atyá elembo ete andimi ye.”+28 Bongo balobaki na ye ete: “Tosengeli kosala nini mpo na kokokisa misala ya Nzambe?”29 Yesu azongiselaki bango ete: “Oyo ezali mosala ya Nzambe, ete bóndimela+ moto oyo Ye atindaki.”+30 Na yango balobaki na ye ete: “Bongo elembo nini ozali kosala,+ mpo tómona yango mpe tóndima yo? Mosala nini ozali kosala?31 Bankɔkɔ na biso balyaki mana+ na esobe, ndenge ekomamá ete: ‘Apesaki bango limpa oyo euti na likoló mpo bálya.’”+32 Na yango Yesu alobaki na bango ete: “Ya solosolo mpenza, nalobi na bino: Moize apesaki bino limpa oyo euti na likoló te, kasi Tata na ngai nde azali mpenza kopesa bino limpa ya solosolo oyo euti na likoló.+33 Mpo limpa ya Nzambe nde oyo euti na likoló mpe oyo ezali kopesa mokili bomoi.”34 Bongo balobaki na ye ete: “Nkolo, pesá biso limpa yango ntango nyonso.”+35 Yesu alobaki na bango ete: “Ngai nazali limpa ya bomoi. Moto oyo azali koya epai na ngai akoyoka nzala lisusu ata moke te, mpe moto oyo azali kondimela ngai akoyoka mposa ya mai lisusu ata moke te.+36 Kasi nalobi na bino ete: Ata bomoni ngai, kasi bozali kondima te.+37 Nyonso oyo Tata azali kopesa ngai ekoya epai na ngai, mpe moto oyo azali koya epai na ngai nakobengana ye ata moke te;+38 mpamba te, nautaki na likoló+ nakiti mpo na kosala, mokano na ngai te, kasi mokano ya moto oyo atindaki ngai.+39 Oyo ezali mokano ya moto oyo atindaki ngai: ete nabungisa moko te na kati ya nyonso oyo ye apesaki ngai, kasi ete nasekwisa+ yango na mokolo ya nsuka.40 Mpo oyo ezali mokano ya Tata na ngai: ete moto nyonso oyo azali komona Mwana mpe azali kondimela ye azwa bomoi ya seko,+ mpe nakosekwisa ye na mokolo ya nsuka.”+41 Na yango, Bayuda babandaki koimaima mpo na ye mpamba te alobaki ete: “Ngai nazali limpa oyo euti na likoló”;+42 mpe babandaki koloba ete:+ “Oyo Yesu mwana ya Yozefe;+ toyebi tata na ye mpe mama na ye, boye te? Ndenge nini azali sikoyo koloba ete: ‘Nauti na likoló’?”43 Yesu azongiselaki bango ete: “Bótika koimaima na kati na bino.44 Moto moko te akoki koya epai na ngai soki Tata, oyo atindaki ngai, abendi ye te;+ mpe ngai nakosekwisa ye na mokolo ya nsuka.+45 Ekomamá na Basakoli ete: ‘Mpe bango nyonso bakoteyama na Yehova.’+ Moto nyonso oyo ayoki makambo oyo euti epai ya Tata mpe ayekoli ayaka epai na ngai.+46 Ezali te ete moto moko amoná Tata,+ longola kaka moto oyo auti epai ya Nzambe, ye wana nde amoná Tata.+47 Ya solosolo mpenza, nalobi na bino ete: Moto oyo andimi azwi bomoi ya seko.+48 “Ngai nazali limpa+ ya bomoi.49 Bankɔkɔ na bino balyaki mana+ na esobe kasi bakufaki.50 Oyo ezali limpa oyo euti na likoló, mpo ete moto nyonso alya yango mpe akufa te.51 Ngai nazali limpa ya bomoi oyo euti na likoló; soki moto azali kolya limpa yango akozala na bomoi libela; mpe, ya solo, limpa oyo nakopesa ezali mosuni+ na ngai mpo na bomoi ya mokili.”+52 Bongo Bayuda babandaki kotyana ntembe bango na bango ete: “Ndenge nini moto oyo akoki kopesa biso mosuni na ye tólya?”53 Na yango, Yesu alobaki na bango ete: “Ya solosolo mpenza, nalobi na bino ete: Soki bolei mosuni+ ya Mwana ya moto te mpe bomɛli makila+ na ye te, bozali na bomoi+ na kati na bino te.54 Moto oyo azali kolya mosuni na ngai mpe komɛla makila na ngai azwi bomoi ya seko, mpe nakosekwisa+ ye na mokolo ya nsuka;55 mpo mosuni na ngai ezali eloko ya kolya ya solosolo, mpe makila na ngai ezali eloko ya komɛla ya solosolo.56 Moto oyo azali kolya mosuni na ngai mpe komɛla makila na ngai azali koumela na bomoko elongo na ngai, mpe ngai na bomoko elongo na ye.+57 Kaka ndenge Tata ya bomoi+ atindaki ngai mpe ngai nazali na bomoi mpo na Tata, moto oyo mpe azali kolya ngai, ɛɛ moto wana akozala na bomoi mpo na ngai.+58 Oyo ezali limpa oyo euti na likoló. Ezali te lokola ntango bankɔkɔ na bino balyaki kasi bakufaki. Moto oyo azali kolya limpa oyo akozala na bomoi libela.”+59 Alobaki makambo wana ntango azalaki koteya na liyangani ya bato nyonso na Kapernaume.60 Bongo mingi na kati ya bayekoli na ye, ntango bayokaki yango, balobaki ete: “Liloba oyo ezali makasi; nani akoki koyoka yango?”+61 Kasi Yesu, lokola ayebaki na kati na ye moko ete bayekoli na ye bazalaki koimaima mpo na yango, alobaki na bango ete: “Yango ezali kobɛtisa bino libaku?+62 Bongo soki bomoni Mwana ya moto azali komata epai ye azalaki liboso?+63 Elimo nde epesaka bomoi;+ mosuni ezali na ntina ata moke te. Maloba oyo nalobi na bino ezali elimo+ mpe ezali bomoi.+64 Kasi bamosusu na kati na bino bazali kondima te.” Mpo uta ebandeli Yesu ayebaki banani wana bazalaki kondima te mpe nani moto oyo akotɛka ye.+65 Bongo alobaki lisusu ete: “Yango wana nalobaki na bino ete: Moto moko te akoki koya epai na ngai soki Tata apesi ye nzela te.”+66 Mpo na yango, mingi na kati ya bayekoli na ye bazongelaki biloko ezalaki na nsima+ mpe balingaki lisusu kotambola elongo na ye te.+67 Bongo Yesu alobaki na bantoma zomi na mibale ete: “Bino mpe bolingi kokende te, boye te?”68 Simo Petro+ ayanolaki ye ete: “Nkolo, tokokende epai ya nani?+ Yo ozali na maloba ya bomoi ya seko;+69 mpe biso tosili kondima mpe koyeba ete yo ozali Mosantu ya Nzambe.”+70 Yesu ayanolaki bango ete: “Naponaki bino nyonso zomi na mibale,+ boye te? Kasi moko na bino azali moto oyo akoselaka bato makambo.”+71 Ya solo, azalaki koloba mpo na Yudasi mwana ya Simo Mokeriota; mpo ye nde alingaki kotɛka+ ye, atako azalaki moko ya bantoma zomi na mibale.


c: text/html

text:
Monisá kondima na bilaka ya Yehova
“Kondima ezali . . . elembeteli oyo ezali komonisa bosolo ya makambo atako ezali komonana te.”
NZEMBO: 54, 125
1. Tosengeli kozala na nini mpo na kondima na biso?
BATO nyonso bazalaka na kondima te. (2 Batesaloniki 3:2) Kasi Yehova apesaka kondima na bato nyonso oyo basambelaka ye. (Baroma 12:3; Bagalatia 5:22) Tozali mpenza na botɔndi ndenge Yehova apesi biso kondima!
2, 3. (a) Matomba nini tokozwa soki tozali na kondima? (b) Mituna nini tokotalela sikoyo?
2 Yehova apesaki Yesu, Mwana na ye oyo alingaka mingi, mpo moto nyonso oyo andimeli ye, alimbisama masumu. Yango epesi bato likoki ya kokóma baninga ya Yehova mpe kozwa bomoi ya seko. (Yoane 6:44, 65; Baroma 6:23) Yehova amoniselaka biso mpenza boboto! Atako tozali bato ya masumu mpe tobongi na liwa, Yehova amonaki ete tozalaki na likoki ya kosala makambo ya malamu. (Nzembo 103:10) Asalisaki biso tóyeba nsango malamu oyo etali Yesu mpe mbeka oyo apesaki. Ntango tobandaki kondimela Yesu mpe kolanda ye, tokokaki kolikya kozwa bomoi ya seko!
3 Kasi makambo nini mosusu tokoki koyekola mpo na kondima? Soki kaka toyebi oyo Nzambe asalá mpo na biso mpe oyo akosala na mikolo ezali koya, yango elimboli nde ete tozali na kondima? Tótalela makambo mosusu oyo tosengeli kosala.
‘MONISÁ KONDIMA NA MOTEMA NA YO’
4. Soki tozali na kondima, yango esengeli kotinda biso tósala nini?
4 Soki tondimeli Yehova mpe Yesu, tokosuka kaka te na koyeba makambo oyo basalá mpe oyo bakosala mpo na biso. Tozali mpe na mposa makasi ya kozala na bomoi oyo eyokani na makambo oyo bateyi biso. Mpe tozali na mposa ya kosalisa basusu báyeba bango. Ntoma Paulo alobaki: “Soki ozali kosakola polele ete Yesu azali Nkolo, mpe ozali kondima na motema na yo ete Nzambe alamwisaki ye uta na bakufi, okobika. Mpo na motema nde moto andimaka mpo na boyengebene, kasi na monɔkɔ nde moto alobaka polele mpo na lobiko.”
5. (a) Mpo na nini kondima ezali na ntina mingi? (b) Tosengeli kosala nini mpo tózala na kondima makasi? Pesá ndakisa.
5 Ezali polele ete mpo na kozwa bomoi ya seko na mokili ya sika ya Nzambe, tosengeli kozala na kondima mpe kokoba kobatela kondima yango makasi. Kondima ezali lokola molona. Tosengeli kosopelaka yango mai mpo ezala malamu mpe ekoba kokola. Kasi soki tozali kosopela yango mai mingi te, ekoki kokauka mpe kokufa. Ndenge moko mpe, tosengeli kondimisama ete kondima na biso ezali “makasi” mpe ezali kokoba “kokola.”
BIBLIA EMONISI NDIMBOLA YA KONDIMA
6. Ndimbola nini mibale Baebre 11:1 epesi mpo na kondima?
6 Na Baebre 11:1, Biblia emonisi ndimbola ya kondima. (Tángá.) (1) Kondima ezali “ezaleli ya kozela na motema mobimba biloko oyo ozali kolikya kozwa.” Na makambo oyo tozali kolikya kozwa, tokoki kotánga bilaka ya Nzambe mpo na mikolo ezali koya. Na ndakisa, tondimisami ete mabe ekosila mpe mokili ya sika ekozala. (2) Kondima ezali “elembeteli oyo ezali komonisa bosolo ya makambo” to elembo ya kondimisa, ya ‘makambo oyo ezali komonana te.’ Toyebi ete Yehova Nzambe, Yesu Kristo, mpe baanzelu bazali kuna na likoló, atako tokoki komona bango te; ezali mpe bongo mpo na Bokonzi ya Nzambe. (Baebre 11:3) Ndenge nini tokoki komonisa ete tondimaka mpenza bilaka ya Nzambe mpe tondimaka makambo oyo tokoki komona te? Tomonisaka yango na bomoi na biso mpe na makambo oyo tolobaka mpe tosalaka.
7. Ndenge nini ndakisa ya Noa esalisi biso tóyeba soki kozala na kondima elimboli nini? (Talá elilingi ya ebandeli.)
7 Ndakisa ya Noa eteyi biso nini mpo na kondima? Ntoma Paulo alobaki ete Noa, “nsima ya kozwa likebisi ya Nzambe mpo na makambo oyo emonanaki naino te, abangaki Nzambe mpe atongaki masuwa mpo na kobikisa bato ya ndako na ye.” (Baebre 11:7) Noa andimaki makambo oyo Yehova ayebisaki ye, yango wana atongaki masuwa wana ya monene. Ntango mosusu bazalani na ye batunaki ye mpo na nini azali kotonga masuwa wana monene. Tokanisi ete Noa azangaki te koyebisa bango ntina yango. Biblia elobi ete Noa azalaki “mosakoli ya boyengebene.” (2 Petro 2:5) Akebisaki bato ete Nzambe alingi koboma bato mabe na Mpela. Ntango mosusu, ayebisaki bango kaka makambo oyo Yehova ayebisaki ye: “Nsuka ya ekelamu nyonso ya mosuni eyei liboso na ngai, mpamba te mabele etondi na mobulu mpo na bango,” mpe “nazali koyeisa mpela na mabele mpo na kobebisa na nse ya lola ekelamu nyonso ya mosuni oyo nguya ya bomoi ezali kosala na kati na yango. Eloko nyonso oyo ezali na mabele ekokufa.” Na nsima, ekoki kozala ete Noa ayebisaki bato yango makambo oyo basengelaki kosala mpo na kobika. Yehova alobaki na ye: “Osengeli kokɔta na masuwa.”
8. Yakobo alobaki nini mpo na kondima?
8 Moyekoli Yakobo mpe akomaki mpo na kondima. Na ntembe te, akomaki mokanda na ye mwa moke nsima ya mokanda oyo ntoma Paulo akomelaki Baebre. Yakobo akomaki: “Lakisá ngai kondima na yo oyo ezali na misala te, mpe ngai nakolakisa yo kondima na ngai na misala na ngai.” (Yakobo 2:18) Yakobo alimbolaki ete mpo na kozala na kondima, tosengeli kosuka kaka te na kondima likambo moko. Bademo bandimaka ete Nzambe azali, kasi bandimelaka Yehova te. Kutu, batɛmɛlaka ye makasi mpenza. (Yakobo 2:19, 20) Nzokande, soki moto azali na kondima, asengeli kosala makambo ya malamu to misala ya malamu mpo na kosepelisa Nzambe. Yango nde Abrahama asalaki. Yakobo akomaki: “Abrahama tata na biso atángamaki moyengebene mpo na misala na ye nsima ya kokaba mwana na ye Yisaka mbeka na etumbelo, boye te? Omoni, kondima na ye esalaki nzela moko na misala na ye mpe na nzela ya misala na ye kondima na ye ekokaki.” Na nsima, Yakobo amonisaki ete kondima oyo ezangi misala ezali na ntina te ntango alobaki: “Se ndenge nzoto oyo ezali na elimo te ekufi, ndenge moko mpe kondima oyo ezali na misala te ekufi.”
9, 10. Kondimela Mwana elimboli nini?
9 Mbula koleka 30 na nsima, ntoma Yoane akomaki Evanzile na ye mpe mikanda mosusu misato. Lokola bakomi mosusu ya Biblia, ntoma Yoane mpe ayebaki ndimbola ya kondima. Mbala mingi na makomi na ye, ntoma Yoane asalelaki vɛrbɛ ya Grɛki oyo ntango mosusu ebongolamaka na Lingala na liloba “kondimela.”
10 Na ndakisa, ntoma Yoane akomaki: “Moto oyo azali kondimela Mwana azali na bomoi ya seko; moto oyo azali kotosa Mwana te akomona bomoi te, kasi nkanda ya Nzambe efandi likoló na ye.” (Yoane 3:36) Mpo na kondimela Mwana, tosengeli kotosa Yesu. Kutu, na nzela ya makomi ya Yoane, tomoni ete mbala mingi Yesu azalaki koloba ete mpo na kozwa bomoi ya seko, tosengeli kondimela ye mpe Tata na ye.
11. Ndenge nini tokoki komonisa ete tozali na botɔndi epai ya Yehova ndenge toyebi solo?
11 Yehova asalelaki elimo santu na ye mpo na kosalisa biso tóyeba solo oyo etali ye mpe Mwana na ye mpe tóndimela bango. (Tángá Luka 10:21.) Ndenge nini tokoki komonisa ete tozali na botɔndi epai ya Yehova mpo na nyonso oyo asalá mpo na biso? Tosengeli soki moke te kotika kopesa ye matɔndi ndenge andimá ete tókóma na boyokani malamu na ye na nzela ya Yesu, oyo azali “Kapita mpe Mokokisi ya kondima na biso.” (Baebre 12:2) Mpe tosengeli kobondelaka mingi mpe koyekolaka Liloba na ye mpo na kokoba kokómisa kondima na biso makasi.
12. Soki tozali na kondima, tokosala nini?
12 Tosengeli kokoba komonisa na misala na biso ete tozali na kondima makasi na bilaka ya Yehova. Na ndakisa, tokobaka kosakwela bato nsango ya Bokonzi ya Nzambe mpe kosalisa bango bákóma bayekoli ya Yesu. Tokobaka mpe kosalela “bato nyonso oyo ezali malamu, kasi mingimingi mpenza baoyo bazali bandeko na biso na kati ya kondima.” (Bagalatia 6:10) Tosalaka mpe makasi ‘tólongola bomoto ya kala elongo na misala na yango’ mpo tolingi te ete eloko moko ebebisa boninga na biso na Yehova.
KONDIMELA NZAMBE EZALI NA KATI YA MOBOKO
13. (a) “Kondimela Nzambe” ezali na ntina nini? (b) Ndenge nini Biblia elimboli yango, mpe mpo na nini?
13 Biblia elobi: “Soki moto azali na kondima te akoki kosepelisa ye ata moke te, mpo moto oyo azali kopusana epai ya Nzambe asengeli kondima ete ye azali mpe akómaka moto oyo apesaka mbano na baoyo bazali koluka ye na mposa makasi.” (Baebre 11:6) Biblia emonisi mpe ete “kondimela Nzambe” ezali moko ya makambo ya libosoliboso oyo bakristo ya solo basengeli komonisa. Ezali na kati ya “moboko” na biso. (Baebre 6:1) Kasi, longola kondima, tosengeli na bizaleli mosusu ya ntina mingi mpo tózala baninga ya Yehova mpe tóbatela boninga yango.
14, 15. Soki tokokanisi kondima na bolingo, kondima esengeli kozala na esika nini?
14 Bakomi ya Biblia balobelaki kondima mbala mingi koleka bizaleli mosusu nyonso. Yango elingi nde koloba ete kondima ezali ezaleli eleki ntina oyo tosengeli kozala na yango?
15 Ntoma Paulo akokanisaki kondima na bolingo. Akomaki: “Soki nazali na kondima monene oyo ekoki ata kolongola bangomba mpe kotya yango epai mosusu, kasi nazali na bolingo te, nazali mpamba.” (1 Bakorinti 13:2) Yesu alobaki ete ‘mobeko oyo eleki monene na kati ya Mibeko’ ezali kolinga Nzambe. (Matai 22:35-40) Bolingo esalisaka biso tózala na bizaleli mosusu mingi oyo esepelisaka Nzambe. Na ndakisa, Biblia elobi ete bolingo “endimaka makambo nyonso.” Na yango, bolingo ekosalisa biso tóndima to tóndimela likambo nyonso oyo Nzambe ayebisi biso na Biblia.
16, 17. (a) Biblia elobi nini mpo na kondima mpe bolingo? (b) Ezaleli nini eleki monene na bizaleli yango mibale, mpe mpo na nini?
16 Ezala kondima to bolingo, nyonso mibale ezali bizaleli ya ntina mingi, mpe mbala mingi bakomi ya Biblia balobelaki yango nzela moko. Ntoma Paulo alendisaki bandeko ‘bálata ebateli-ntolo ya kondima mpe bolingo.’ (1 Batesaloniki 5:8) Ntoma Petro akomaki mpo na Yesu: “Atako bomoná ye te, bozali kolinga ye. Atako bozali komona ye te sikoyo, bozali kondimela ye.” (1 Petro 1:8) Moyekoli Yakobo atunaki bandeko oyo batyami mafuta na elimo: “Nzambe aponaki baoyo bazali babola na mokili mpo bázala bazwi na kati ya kondima mpe bázala bazwi-ya-libula ya bokonzi, oyo alakaki baoyo balingaka ye, boye te?” (Yakobo 2:5) Ntoma Yoane akomaki ete mobeko ya Nzambe ezali ete “tóndima nkombo ya Mwana na ye Yesu Kristo mpe tólinganaka.”
17 Kasi ntoma Paulo akomaki mpe: “Nzokande, sikoyo kondima, elikya mpe bolingo ezali, yango misato; kasi oyo eleki na kati na yango ezali bolingo.” (1 Bakorinti 13:13) Na mikolo ezali koya, tokozala lisusu te na mposa ya kozala na kondima na bilaka ya Nzambe oyo etali mokili ya sika, mpo ekokokisama. Tokozala na bomoi ya malamu mpenza oyo Biblia elobeli. Kasi tokokoba kaka kolinga Nzambe mpe kolinga bato. Kutu, bolingo oyo tokolinga Nzambe mpe bato ekokoba kokola seko na seko.
YEHOVA APAMBOLI KONDIMA NA BISO
18, 19. (a) Kondima oyo basaleli ya Nzambe bazali na yango lelo ebimisi matomba nini? (b) Nani abongi kozwa lokumu mpo na yango?
18 Basaleli ya Yehova na mikolo na biso bandimaka Bokonzi ya Nzambe mpe bapesaka yango mabɔkɔ. Balinganaka mpe. Basalaka bongo mpo batikaka ete elimo ya Nzambe etambwisa bomoi na bango. (Bagalatia 5:22, 23) Yango ebimisi matomba nini? Na mokili mobimba, bandeko mibali mpe basi koleka milio mwambe bazali na kimya mpe bomoko na masangá na bango. Emonani polele ete kondima mpe bolingo ezali bizaleli ya ntina mingi.
19 Soki tozali na bomoko ndenge wana, ezali kaka na lisalisi ya Nzambe na biso. Ebongi ete tókumisa ye mpo na yango. (Yisaya 55:13) Tozali mpenza na botɔndi ndenge asalaki ete ‘tóbikisama na nzela ya kondima.’ (Baefese 2:8) Yehova akokoba kosalisa bato mosusu mingi bándimela ye. Nsukansuka, mabele mobimba ekotonda na bato ya kokoka, ya sembo, mpe ya esengo, oyo bakokumisa Yehova libela na libela!

robotstxt: allowed

filter: keep


text: 27 Nzokande, Davidi alobaki na motema na ye ete: “Sikoyo, lobɔkɔ ya Saulo ekoboma ngai mokolo mosusu. Likambo mosusu ya kosala ezali te, malamu nakima+ na mokili ya Bafilistia;+ mpe Saulo akolɛmba koluka ngai na teritware mobimba ya Yisraele,+ mpe ya solo, nakobika na lobɔkɔ na ye.”2 Bongo Davidi atɛlɛmaki, mpe ye ná bato nkama motoba (600)+ oyo bazalaki elongo na ye bakatisaki epai ya Akishe+ mwana ya Maoke, mokonzi ya Gate.3 Mpe Davidi akobaki kofanda elongo na Akishe na Gate, ye ná bato na ye, moto na moto ná bato ya ndako na ye;+ Davidi ná basi na ye mibale, Ahinoame+ Moyizireele mpe Abigaile,+ mwasi ya Nabale, Mokaramele.4 Na nsima, bapesaki Saulo nsango ete Davidi akimi na Gate, bongo akendaki lisusu koluka ye te.+5 Na nsima, Davidi alobaki na Akishe boye: “Sikoyo, soki nandimami na miso na yo, tiká bápesa ngai esika na moko ya bingumba ya etúká ya zamba, mpo nafanda kuna; mpamba te, mpo na nini mosaleli na yo afanda elongo na yo na engumba ya mokonzi?”6 Na yango, Akishe apesaki ye Ziklage+ na mokolo wana. Yango wana Ziklage ekómá ya bakonzi ya Yuda tii na mokolo ya lelo.7 Mpe mikolo oyo Davidi afandaki na etúká ya zamba ya Bafilistia ezalaki mbula moko na sanza minei.+8 Bongo Davidi amataki elongo na bato na ye mpo na kobunda na Bageshure,+ Bagirize mpe Baamaleke;+ mpo bazalaki kofanda na mokili oyo ekei banda na Telame+ tii na Shure+ mpe kitá tii na mokili ya Ezipito.9 Mpe Davidi abɛtaki mokili yango, kasi atikaki ata mobali to mwasi na bomoi te;+ mpe azwaki bitonga ya bampate mpe ya bangɔmbɛ, bampunda, bakamela mpe bilamba, nsima na yango, azongaki mpe ayaki epai ya Akishe.10 Bongo Akishe alobaki boye: “Epai wapi bokɔtaki mpo na kobunda lelo?” Na yango, Davidi alobaki ete:+ “Na sudi ya Yuda+ mpe na sudi ya Bayerameele+ mpe na sudi ya Bakeni.”+11 Mobali to mwasi, Davidi azalaki kotika ata moko te na bomoi mpo na komema bango na Gate, alobaki ete: “Noki báfunda biso ete: ‘Davidi asali biso boye na boye.’”+ (Azalaki kosala bongo mikolo nyonso oyo afandaki na etúká ya zamba ya Bafilistia.)12 Bongo Akishe andimaki+ Davidi, alobi na motema na ye ete: “Ya solo mpenza akómi eloko ya nsolo mabe epai ya bato na ye Yisraele;+ mpe akokóma mpenza mosaleli na ngai mpo na ntango oyo etyami ndelo te.”


text:
LISALISI MPO NA LIBOTA | LIBALA
Koboya kotingama na likambo
MOKAKATANO
Yo ná molongani na yo bozali na makanisi ekeseni na likambo moko. Na yango, okoki kopona kosala moko ya makambo misato oyo elandi:
Na nko nyonso, okoki kotingama kaka na oyo olingi.
Okoki kondima kaka tiká ondima oyo molongani na yo alingi.
Mokomoko na bino akoki koboya kotingama na oyo alingi.
Kasi, okoki koloba: ‘Nalingaka te likanisi ya koboya kotingama na likambo mpo emonisaka lokola nde moko te kati na biso akozwa eloko oyo alingi!’
Osengeli kondimisama ete likambo oyo oboyi kotingama na yango ekozala mpo na litomba ya bino mibale. Kasi, liboso ya kotalela ndenge ya koboya kotingama na likambo, ezali na mwa makambo oyo osengeli koyeba mpo na ezaleli yango ya ntina mingi.
OYO OSENGELI KOYEBA
Esɛngaka kopesana mabɔkɔ. Liboso obala, ekoki kozala ete omesanaki kozwa bikateli yo moko. Sikoyo makambo ebongwani mpe yo ná molongani na yo bosengeli kotya libala na bino liboso ya makambo oyo mokomoko asepelaka na yango. Na esika omona ete libala ebebisi makambo na yo, talelá nde matomba oyo ozali kozwa. Mwasi moko na nkombo Alexandra, alobi boye: “Makanisi ya bato mibale ekoki kobimisa solisyo ya malamu koleka oyo moto na moto azwi na ndenge na ye.”
Esɛngaka kozala na makanisi malamu. John Gottman, mopesi-toli moko na makambo ya libala akomaki boye: “Osengeli kaka te kondima nyonso oyo molongani na yo alobi to amoni malamu, osengeli nde kotalela na bosembo nyonso likanisi oyo apesi. Soki ofandi, okangi mabɔkɔ mpe ozali koningisa motó (to ozali kokanisa yango) ntango molongani na yo azali koyebisa yo likambo moko, lisolo na bino ekokende mosika te.” *
Esɛngaka komipimela. Moto moko te akolinga kozala na molongani oyo amonaka kaka ete “likanisi na ye nde eleki malamu.” Ezali malamu koleka soki balongani bazali na ezaleli ya komipimela. Mwasi moko na nkombo June, alobi boye: “Na bantango mosusu, natikaka mobali na ngai asala oyo alingi mpo nasepelisa ye, kasi na bantango mosusu, ye mpe asalelaka ngai bongo. Libala esengeli nde kozala bongo, kopesa mpe kozwa, kasi te kaka kozwa.”
OYO OKOKI KOSALA
Bandá na ndenge ebongi. Mbala mingi, volimi ya mongongo oyo moto abandi na yango lisolo nde asukisaka na yango. Soki obandi na maloba mabe, ekozala mpasi bózwa solisyo na kimya. Yango wana, landá toli oyo ya Biblia: “Bólata . . . mawa, boboto, elimo ya komikitisa, motema pɛtɛɛ mpe motema molai.” (Bakolose 3:12) Bizaleli yango ekosalisa yo ná molongani na yo bóboya koswana mpe bóluka nde kobongisa likambo.—Toli ya Biblia: Bakolose 4:6.
Luká koyeba esika oyo makanisi na bino mibale ekokani. Soki ozali koboya kotingama na likambo, kasi yango ezali kobimisa kaka koswana makasi, mbala mosusu ezali mpo yo ná molongani na yo bozali kotya miso na esika oyo makanisi na bino ekeseni. Luká nde esika oyo makanisi na bino ekokani. Mpo na kosalisa yo oyeba esika oyo makanisi na bino ekokani, meká kosala boye:
Moto na moto asala liste oyo ezali na makambo ngámbo na ngámbo. Na ngámbo moko, komá makambo oyo omoni ete ezali mpenza na ntina mpo na yo. Na ngámbo mosusu, komá makambo oyo omoni ete okoki kotikela molongani na yo asala oyo alingi. Na nsima, bósolola makambo yango. Bokoki komona ete bozali na makanisi ndenge moko na makambo mingi koleka ndenge bozali kokanisa. Soki ezali bongo, ekozala mpasi mpenza te bótika kotingama na makambo. Ata soki makanisi yango ekokani te, kotya makambo yango nyonso na papye ekosalisa yo ná molongani na yo bómona likambo yango polele lisusu.
Bópesanaka makanisi. Makambo mosusu ezalaka mpasi te kozwela yango solisyo. Kasi, na makambo minene, mwasi ná mobali bakoki kokómisa boyokani na bango makasi soki bapesani makanisi mpo na kozwa solisyo oyo mbala mosusu moko te alingaki kobimisa yango ye moko.—Toli ya Biblia: Mosakoli 4:9.
Ndimá kobongola makanisi na yo. Biblia elobi boye: “Mokomoko na bino mpenza alinga mwasi na ye bongo ndenge amilingaka ye moko; mpe mwasi, asengeli kozala na limemya makasi epai ya mobali na ye.” (Baefese 5:33) Ntango bolingo mpe limemya ezali na libala, ekozala mpasi te molongani moko atalela likanisi ya moninga; ata mpe kobongola makanisi. Mobali moko na nkombo Cameron, alobi boye: “Ezali na makambo oyo okolinga kosala te, kasi mpo na molongani na yo, okokóma kolinga yango na nsima.”—Toli ya Biblia: Ebandeli 2:18.
^ par. 12 Euti na buku The Seven Principles for Making Marriage Work.


text:
RÉPUBLIQUE DOMINICAINE
Bakɔti bolɔkɔ mpe mosala epekisami
Bakɔti bolɔkɔ mpo baboyi mosala ya soda
Na mokolo ya 19/06/1949, bato ya politiki ya République dominicaine oyo bakimá mboka bayaki mpo na kokweisa mokonzi mabe Rafael Trujillo. Atako likambo yango esimbaki ata moke te, guvɛrnema ya Trujillo ekómaki kokanga bato oyo baboyaki mosala ya soda, mpe bato nyonso oyo guvɛrnema emonaki ete bazali banguna. Ndeko León, Enrique mpe Rafael Glass, elongo na baninga ya mosala ya ndeko León, oyo bazalaki mpe Batatoli ya Yehova, bazalaki na kati ya Batatoli ya liboso oyo bakɔtaki bolɔkɔ mpo baboyaki mosala ya soda.
Ndeko León alobaki boye: “Basoda oyo basalaka mosala na nkuku bakangaki [ngai ná baninga na ngai ya mosala] mpe batunaki biso mituna. Nsima ya konyokola biso, babimisaki biso; kasi mwa mikolo na nsima babengaki biso na mosala ya soda na makasi. Lokola toboyaki, bakɔtisaki biso na bolɔkɔ. Kuna, tokutaki bandeko mibali mosusu minei, mibale bazalaki bandeko na ngai ya libota. Ntango babimisaki biso, na nsima bakatelaki biso lisusu etumbu. Esalemaki bongo mbala misato, tozalaki koumela libándá kaka mokolo moko to mibale. Tolekisaki mbula pene na nsambo na bolɔkɔ; na mbala ya nsuka tosalaki mbula mitano.”
‘Ata ntango babɛtaki biso fimbo mpe na mandoki, tokangaki motema, mpo Yehova apesaki biso makasi ya koyika mpiko’
Bomoi ya bolɔkɔ ezalaki kotya bandeko na komekama makasi. Bakangami mosusu mpe bakɛngɛli bazalaki kofinga bango butu moi. Fort Ozama, mokonzi ya bolɔkɔ oyo batyaki bango liboso, alobaki boye: “Bino Batatoli ya Yehova, soki bokómi batatoli ya Zabolo, bóyebisa ngai, nakobimisa bino.” Kasi, banguna balongaki te kobebisa bosembo ya bandeko yango. Ndeko León apesi ntina, alobi: ‘Yehova azalaki ntango nyonso kopesa biso makasi ya koyika mpiko mpe ata na makambo ya mikemike tozalaki komona lobɔkɔ na Ye. Ata ntango bazalaki kobɛta biso fimbo oyo ezali na etubeli mpe na mandoki, tozalaki kokanga motema, mpo Yehova azalaki kopesa biso makasi ya koyika mpiko.’
Mosala ya Batatoli ya Yehova epekisami
Na bingumba mingi na ekólo mobimba, banguna ya losambo ya solo bazalaki se kobakisa botɛmɛli. Atako bongo, na sanza ya mitano na 1950, basakoli bazalaki 238, longola bamisionɛrɛ. Basakoli 21 bazalaki babongisi-nzela ya sanza na sanza.
Nzokande, moto moko oyo asalaka baankɛtɛ na nkuku akomelaki sɛkrɛtɛrɛ ya prezida ete: “Bato ya mwa lingomba ya Batatoli ya Yehova bazali kokoba kosala makambo na bango na molende na bakartye nyonso ya engumba oyo [Ciudad Trujillo].” Abakisaki ete: “Na mbala oyo lisusu, nalobi ete esengeli kotya miso epai ya Batatoli ya Yehova mpo mosala na bango ya kosakola mpe makambo na bango ezali kobulunganisa bato mpe kobebisa mpenza makanisi na bango.”
Antonio Hungría, sɛkrɛtɛrɛ oyo azalaki kotalela makambo ya mboka mpe ya polisi ayebisaki ndeko Brandt akoma mokanda mpo na kolimbola ndenge Batatoli batalelaka mosala ya soda, kopesa bɛndɛlɛ losako, mpe kofuta mpako. Na mokanda yango, ndeko Brandt asalelaki makanisi ya buku “Que Dieu soit reconnu pour vrai!” Atako bongo, na mokolo ya 21/06/1950, Sɛkrɛtɛrɛ Hungría abimisaki mobeko oyo epekisaki mosala ya Batatoli ya Yehova na République dominicaine. Babengisaki ndeko Brandt na biro ya Hungría mpo ayoka ekateli yango na matoi na ye moko. Ndeko Brandt atunaki soki bamisionɛrɛ basengeli kolongwa na mboka. Hungría alobaki ete bakoki kotikala soki batosi mobeko yango mpe batiki koyebisa bato makambo ya lingomba na bango. *
^ par. 1 Mwa bapɔsɔ liboso ya ekateli yango, basango ya Katolike bakomaki masolo milai na bazulunalo ya ekólo mpo na kofunda Batatoli ya Yehova mpe kokosela bango makambo ete bazali Bakoministe.


text:
Bavideo oyo esepelisaka motema
Papa moko na Malaisie alobaki boye mpo na bavideo Kómá moninga ya Yehova: “Ezali lokola Yehova ayokaki makambo oyo ezali na mitema ya baboti.”
Banda video ya liboso ebimá, Batatoli ya Yehova babimisi ebele ya bavideo oyo elobeli Kalebe ná libota na bango. Bavideo yango ezali na jw.org mpe eteyaka bana ntina ya komonisa bizaleli malamu mpe kozala moninga ya Nzambe. Na ndakisa, mpo na nini koyiba ezali mabe mpe ndenge bakoki kobondela Nzambe.
Basí babongoli video ya liboso na minɔkɔ 131 mpe ezali kosalisa bana na mokili mobimba.
Makambo ya malamu oyo bato balobi mpo na bavideo yango
Mama moko oyo azali na bana mitano; alobi boye: “Ekokisi pɔsɔ moko banda tozwaki video Yoká, tosá mpe pambwamá kasi totali yango mbala soki 50 mobimba.”
Millie, elenge mwasi moko ya Angleterre oyo azali na mbula 12 azali na yaya na ye ya mobali na nkombo Thomas, oyo azali na mbula 15 mpe abɛlaka maladi babengi trisomie 21. Millie akomi boye: “Thomas azali na bavideo ya Kalebe na tablɛti na ye ya iPad, yango wana alakisaka yango baninga na ye na kelasi. Alingaka banzembo mpe ayembaka yango malamu mpenza na boye ete elelisaki ndeko mwasi moko ya lisangá. Kokamwa mpenza.”
Ava, oyo alobi ete akokisi mbula 8, sanza 9 mpe mikolo 25, akomi boye: “Kalebe ná yaya na ye bazali makasi na koteya bana.”
Mikaylah akomi boye: “Nazali na mbula 6. Mersi mpo na video Yoká, tosá mpe pambwamá. Eteyaka ngai ete nasengeli kotosa baboti na ngai mpo yango esepelisaka Yehova.”
Ezali na makambo ya ntina mpenza
Elenge mobali moko oyo ayebi mpenza mosala ya bavideo kasi azali Motatoli ya Yehova te, atalaki video oyo elobi Koyiba ezali mabe. Akamwaki mpenza ntango ayebaki ete mwa ekipi ya bato nde esalaki mosala yango. Alobaki boye: “Nayebani na bato oyo basalaka na bastidio ya mike mpe ya minene mpo na kosala bavideo. Namitunaka ntango mosusu soki kosala na bisika ya bongo ezalaka ndenge nini. kasi na nsuka ya mokolo, mosala na bango nyonso mpe milende na bango ebimisaka eloko moko oyo ekosɛkisa bato bangonga mingi mpe esuki kaka bongo. Kasi bavideo na bino ebongolaka bomoi ya bana, eteyaka bango mabe ná malamu mpe esalisaka bango bázwa bikateli ya malamu. Mosala oyo bozali kosala ezali na ntina, ezali kosalisa bato.”
Baboti na mokili mobimba bandimi likambo yango. Mama moko akomi boye: “Quinn, mwana na ngai ya mobali ya mbula misato atalaki video Tózala baninga ya Yehova. Na katikati ya loyembo yango, atalaki ngai, atyaki lobɔkɔ na ye na ntolo na ye mpe alobaki na ngai: ‘Mama soki natali video oyo, nayokaka esengo na motema.’”


text:
ELOBELI TITRE YA EZIPELI | KOLONGA YA SOLOSOLO ELIMBOLI NINI?
Oyo okoki kosala mpo olonga mpenza
Biblia elendisaka biso tótalelaka kolonga na ndenge ya malamu. Eteyaka te ete kolonga ezali kaka mpo na bato moke oyo bazali na makila malamu. Epai mosusu, endimaka te makambo oyo ezalaka na babuku ya baistware oyo elobaka ete soki ‘olandi kaka makambo oyo okanaka kosala,’ nyonso ekokokisama. Likanisi yango, oyo mbala mingi bakɔtisaka yango na mitó ya bana ntango bazali naino mike, ekoki kolɛmbisa moto nzoto soki ekokisami te.
Mpo na koloba solo, moto nyonso akoki kolonga na bomoi; kasi yango esɛngaka kosala milende. Tótalela batoli oyo elandi.
OYO BIBLIA ELOBI:
“Moto oyo alingá palata akotonda palata te, mpe moto alingá bozwi akotonda mpe lifuti te.”—Mosakoli 5:10.
YANGO ELIMBOLI NINI? Kolinga mingi biloko ya mokili epesaka esengo te. Kutu, esilisaka nde moto esengo. Na buku na ye Generation Me, Doktɛrɛ Jean Twenge akomaki boye: “Bato oyo makanisi na bango ekendaka libosoliboso na mbongo batungisamaka mingi na makanisi koleka baoyo bazwaka na valɛrɛ mingi boyokani na bango na basusu.” Abakisi boye: “Bolukiluki emonisi mpenza ete mbongo ekoki te kosomba esengo—ata soki okómi na bozwi, ezali te mbongo nde ekopesa yo esengo na bomoi.”
OKOKI KOSALA BOYE. Mityelá mokano ya kozwa eloko oyo ezali na litomba mingi koleka bozwi ná biloko ya kobikela. Yesu alobaki boye: “Bókeba na motindo nyonso ya bilulela, mpo ata soki moto azali na biloko mingi, biloko na ye ekopesa ye bomoi te.”—Luka 12:15.
OYO BIBLIA ELOBI:
“Lolendo ezalaka liboso ya kokwea, mpe elimo ya komikumisa liboso ya kobɛta libaku.”—Masese 16:18.
YANGO ELIMBOLI NINI? Lolendo mpe koluka lokumu ekosalisa yo te soki olingi kolonga mpenza. Kutu, buku moko (Good to Great) emonisi ete bapatrɔ oyo balongá na misala na bango “bazalaka mpenza na komikitisa, balingaka komilakisa te mpe balingaka te bato bayeba soki bazali banani. Nzokande, bakompanyi mingi (2/3) oyo bapatrɔ na yango bamizwaka na valɛrɛ mingi, ekufaka to misala na yango etambolaka lisusu malamu te.” Liteya ezali nini? Komizwa na valɛrɛ koleka ndelo ekweisaka nde moto na esika etombola ye.
OYO OKOKI KOSALA. Na esika ya koluka lokumu, zaláká nde na komikitisa. Biblia elobi boye: “Soki moto akanisi ete azali moto ya ntina ntango azali moto mpamba, azali kokosa makanisi na ye moko,” mpe ezali mpasi mpo alonga!—Bagalatia 6:3.
OYO BIBLIA ELOBI:
“Eloko oyo eleki malamu mpo na moto ezali te, longola kaka . . . komonisa molimo na ye bolamu mpo na mosala na ye ya makasi.”—Mosakoli 2:24.
YANGO ELIMBOLI NINI? Soki okolisi makoki ya kosala mosala malamu, na ntembe te okosepela lisusu na mosala na yo. Na buku na ye Teach Your Children Well, Doktɛrɛ Madeline Levine akomaki boye: “Mpo moto amiyoka ete alongi na likambo moko, esɛngaka ete ayeba yango malamu mpe mpo ayeba yango malamu, esɛngaka kokoba kosala milende.” Yango esɛngaka mpe koyeba ndenge ya kosala ntango makambo oyo okanaki kosala esimbi te.
OYO OKOKI KOSALA. Salá makasi mpo osalaka mosala malamu, mpe kolɛmba te soki okutani na mikakatano. Soki ozali na bana, salisá bango báyeba ndenge ya kosilisa mikakatano na bango (na kotalela mbula mpe makoki na bango). Kowelaka te kokɔta na makambo na bango to mpe koluka kobongisela bango yango. Bilenge bazwaka esengo ya solosolo mpe formasyo ya malamu oyo ekosalisa bango ntango bakokóma mikóló soki bazali koyeba ndenge ya kosala na ntango ya mikakatano.
OYO BIBLIA ELOBI:
“Mbwa ya bomoi eleki nkɔsi oyo ekufá.”—Mosakoli 9:4.
YANGO ELIMBOLI NINI? Soki osalaka, mosala na yo esengeli kozala moko ya makambo ya bomoi na yo—kasi bomoi na yo mobimba ezali na mosala wana te. Boye, okoyoka ndenge nini soki ozali kolonga na mosala na yo kasi mosala yango ezali kobebisa sante na yo mpe kosala ete bato ya libota na yo bápesa yo lisusu limemya te? Baoyo balongaka mpenza basalaka makasi bátya mosala, sante mpe bomoi ya libota na esika na yango.
OYO OKOKI KOSALA. Batelá sante na yo. Pemáká malamu. Kokóma moombo ya mosala mpe koboya kokipe makambo mosusu nyonso, na ndakisa sante, libota mpe baninga ezali na litomba mingi te mpe ezali kolonga ya lokuta.
OYO BIBLIA ELOBI:
“Esengo na baoyo bayebi bobola na bango ya elimo.”—Matai 5:3.
YANGO ELIMBOLI NINI? Koyekola Biblia mpe kosalela batoli na yango ezali makambo oyo esalaka ete moto alonga mpenza. Kutu, bamilio ya Batatoli ya Yehova bamonaka ete kotya makambo ya Nzambe na esika ya liboso na bomoi na bango esalaka ete bámitungisa mingi te mpo na biloko ya mokili.—Matai 6:31-33.
OYO OKOKI KOSALA. Yekolá mpo oyeba ndenge Biblia ekoki kosalisa yo olonga mpenza na bomoi. Mpo na koyeba makambo mosusu, luká Batatoli ya Yehova na esika oyo ofandi to kɔtá na site na biso www.jw.org.


text:
Mpo na ngai, kobɛlɛma na Nzambe ezali malamu
NTANGO nakómaki na mbula 9, nazalaki kokóla lisusu te. Lelo nazali na mbula 43, kasi molai na ngai ezali kaka mɛtrɛ moko. Ntango baboti na ngai bamonaki ete nakokóma lisusu molai te, balendisaki ngai nasalaka mingi mpo nakanisaka te likambo yango. Mpo nazanga mosala te, natyaki mesa liboso ya lopango mpo na kotɛka bambuma mpe nazalaki kobongisa esika yango. Yango ezalaki kobenda bakiliya mingi.
Kasi, kosala mingi ebongolaki makambo nyonso te. Nazalaki kaka mokuse mpenza, nasengelaki kobundana ata na mwa makambo ya mikemike ya bomoi, na ndakisa kozwa eloko oyo batye likoló ya mesa ya mwa molai. Nazalaki komona ete biloko nyonso esalemá kaka mpo na bato oyo baleki ngai na molai mbala mibale. Nazalaki komiyokela mawa, kasi makambo ebongwanaki ntango nakómaki na mbula 14.
Mokolo moko, basi mibale oyo bazalaki Batatoli ya Yehova basombaki mwa bambuma mpe na nsima basɛngaki soki bakoki koyekola na ngai Biblia. Eumelaki te, namonaki ete koyeba Yehova mpe mokano na ye ezali na ntina mingi koleka molai na ngai. Likambo yango esalisaki ngai mingi. Mokanda ya Nzembo 73:28 ekómaki mokapo oyo nalingaka mingi. Eteni ya liboso ya vɛrsɛ yango elobaka: “Mpo na ngai, kobɛlɛma na Nzambe ezali malamu.”
Libota na biso elongwaki na Côte d’Ivoire mpe tokendaki na Burkina Faso, mpe bomoi na ngai ebongwanaki mpenza. Epai toutaki, bato ya kartye na biso bazalaki komona ngai pembeni ya mesa ya bambuma. Kasi epai tokómaki, nazalaki mopaya, mpe bato mingi bazalaki komituna soki nauti wapi. Bato bazalaki kotalatala ngai, yango wana nazalaki kobima te na boumeli ya bapɔsɔ mingi. Na nsima, namonaki ete ekozala malamu mpo na ngai napusana pene na Yehova. Nakomelaki biro ya Batatoli ya Yehova, mpe batindelaki ngai moto oyo abongi mpenza. Ndeko moko ya misionɛrɛ na nkombo Nani ayaki kotala ngai na tukutuku.
Banzela ya kartye na biso ezalaki zɛlozɛlo, mosɛlumosɛlu, mpe na eleko ya mbula, ezalaki pɔtɔpɔtɔ. Ndeko Nani akweaki mbala ebele na tukutuku na ye ntango azalaki koya koyekola na ngai, kasi alɛmbaki te. Mokolo moko, asɛngaki ngai tókende na makita. Namonaki ete esengeli natika kofanda na kati ya ndako mpe nandima koyoka nsɔni ndenge bato bazalaki kotalatala ngai. Lisusu, komema ngai na tukutuku wana elingaki kobakisa kilo mpe ezalaki mpasi mpo na kotambwisa yango. Atako bongo, nandimaki, nakanisaki lisusu eteni ya mibale ya mokapo oyo nalingaka mingi: “Yehova Nkolo Mokonzi-Oyo-Aleki-Nyonso azali esika na ngai ya kokima.”
Ngai ná ndeko Nani, ntango mosusu tokweaki na pɔtɔpɔtɔ, kasi lokola tozalaki kosepela na makita, tozalaki kokipe te. Na libándá, bato bazalaki kotalatala ngai, kasi na Ndako ya Bokonzi, nazalaki komona nde bato bazali na esengo mpe bazali komungamunga. Sanza libwa na nsima, nazwaki batisimo.
Eteni ya misato ya mokapo oyo nalingaka mingi elobi: “Mpo nasakola misala na yo nyonso.” Nayebaki ete mosala ya kosakola ekozala mama ya likambo mpo na ngai. Nayebaka lisusu mokolo ya liboso oyo nabimaki mosala ya kosakola ndako na ndako. Ezala bana mike to mikóló bazalaki kotalatala ngai, kolanda ngai, mpe bazalaki kosɛka ndenge nazali kotambola. Likambo yango esalaki ngai mpasi, kasi namikundolaki ete bato yango basengeli na Paradiso, ndenge ngai mpe nazali na mposa na yango, yango nde epesaki ngai makasi ya koyika mpiko.
Mpo makambo ekóma mwa pɛtɛɛ, nazwaki mwa tukutuku moko ya makolo misato. Moninga na ngai ya mosala azalaki kotindika ngai likoló ya ngomba mpe nazalaki komata na mwa tukutuku yango ntango ya kokita. Atako mosala yango ezalaki mpasi na ebandeli, eumelaki te nasepelaki na yango makasi mpe na 1998, nakómaki mobongisi-nzela.
Natambwisaki bayekoli ya Biblia ebele, mpe minei kati na bango bazwá batisimo. Lisusu, moko ya bandeko na ngai ya makila andimaki mpe solo! Koyoka ndenge basusu bakendaki liboso na solo, ezalaki kolendisa ngai na ntango oyo nazalaki mpenza na mposa na yango. Mokolo moko ntango nazalaki kobɛla malaria, nazwaki mokanda moko euti na Côte d’Ivoire. Nabandaki koyekola Biblia na moyekoli moko ya iniversite na Burkina Faso mpe napesaki ye epai ya ndeko mobali moko. Na nsima, moyekoli yango akendeki na Côte d’Ivoire. Nasepelaki koyoka ete akómi mosakoli oyo azwi naino batisimo te!
Ndenge nini nazwaka mwa mbongo ya kobikela? Ebongiseli moko oyo esalisaka bibɔsɔnɔ esɛngaki ete nayekola kotonga bilamba. Molakisi moko amonaki ndenge nazalaki kosala mpe alobaki ete: “Tosengeli kolakisa yo ndenge ya kosala sabuni.” Yango nde basalaki. Sikoyo, nasalaka sabuni ya kosukola bilamba mpe ndako. Bato basepelaka na sabuni na ngai mpe basalelaka yango piblisite epai ya bato mosusu. Ngai moko nakendaka na mwa tukutuku na ngai kotika sabuni yango epai ya bato.
Likambo ya mawa, na mobu 2004, natikaki mosala ya mobongisi-nzela mpo na maladi moko na mokɔngɔ. Kasi nabimaka na mosala ya kosakola pɔsɔ na pɔsɔ.
Bato balobaka ete nayebani mpo na ezaleli na ngai ya komungamunga. Nasengeli mpenza kozala na esengo mingi mpamba te, mpo na ngai, kobɛlɛma na Nzambe ezali malamu.—Lisolo ya Sarah Maiga.


text:
ELOBELI TITRE YA EZIPELI | NDENGE OYO NZAMBE ATALELAKA KOMƐLA MAKAYA
Ndenge nini Nzambe atalelaka komɛla makaya?
Naoko, oyo tolobelaki na ebandeli ya lisolo oyo, alobeli ndenge alongaki kotika komɛla makaya: “Koyekola solo etali bizaleli ya Nzambe mpe mokano na ye esalisaki ngai nabongola bomoi na ngai.” Makambo oyo ayekolaki ezali na Biblia. Ata soki Biblia elobeli makaya te, esalisaka biso tóyeba ndenge oyo Nzambe atalelaka komɛla makaya. * Mpo na bato mingi, boyebi yango nde epesaka bango makasi ya kotɛmɛla to kotika makaya. (2 Timote 3:16, 17) Tótalela naino makambo misato ya mabe oyo eyebani malamu, oyo makaya ebimisaka mpe tótala oyo Biblia elobi mpo na yango.
MAKAYA EKÓMISAKA MOTO MOOMBO
Makaya ezalaka na nicotine, drɔgɛ moko oyo eyebani, oyo ekómisaka mpenza moto moombo. Ekoki kobakisela moto makasi na nzoto to mpe kolɛmbisa yango. Komɛla makaya esalaka ete nicotine ekenda nokinoki na bɔɔngo mpe mbala na mbala. Mbala nyonso oyo moto abendi milinga ya likaya, mwa nicotine ekɔtaka na bɔɔngo, soki amɛli pakɛ moko ya likaya, akobenda doze 200 ya nicotine na mokolo; doze oyo eleki badoze ya badrɔgɛ mosusu nyonso na makasi. Doze ya ndenge wana esalaka ete nicotine ekómisa mpenza moto moombo. Soki momɛli-makaya akangami na motambo yango, akómaka komona lokola azangi eloko soki akokisi naino mposa wana te.
‘Bozali baombo ya moto oyo bozali kotosa.’—Baroma 6:16
Okoki mpenza kotosa Nzambe soki ozali moombo ya makaya?
Biblia esalisaka biso tótalela makambo na ndenge ebongi; elobi boye: “Boyebi te ete soki bozali kokoba komipesa na moto moko bózala baombo mpo na kotosa ye, bozali baombo na ye na ndenge bozali kotosa ye?” (Baroma 6:16) Soki mposa ya makaya nde ekómi kotambwisa makanisi mpe misala ya moto, mosika te akómaka moombo ya makambo ya mbindo. Nzokande, Nzambe, oyo nkombo na ye ezali Yehova, alingi tózala na bonsomi, kaka te ya kolongwa na boombo ya makambo oyo ebebisaka nzoto, kasi mpe oyo ebebisaka elimo na biso, elingi koloba mposa oyo etindaka moto asala likambo boye to boye. (Nzembo 83:18; 2 Bakorinti 7:1) Na yango, ntango moto akómi kosepela na Yehova mpe kotosa ye, ayebaka ete Yehova abongi bápesa ye eloko oyo eleki malamu mpe akoki te kopesa Nzambe eloko yango soki azali kokoba kozala moombo ya bizaleli oyo ebebisaka nzoto. Koyeba makambo yango epesaka moto makasi ya kotɛmɛla bamposa mabe.
Olaf, oyo afandaka na Allemagne, alongwaki na boombo ya mbula 16 ya makaya oyo abandaki komɛla ntango azalaki na mbula 12. Olaf akanisaki ete komɛla makaya ekozala likama te. Kasi nsima ya bambula ekómisaki ye moombo mpenza. Alobi boye: “Mokolo moko ntango nazangaki makaya, nayokaki mabe mpenza yango wana nasangisaki biteni nyonso ya makaya oyo etikalaka na saani oyo batyaka putulu ya likaya mpe nalíngaki yango na eteni ya papye moko. Soki nakanisi likambo yango, nayokaka nsɔni mpenza.” Ndenge nini atikaki momeseno mabe ya komɛla makaya? Alobi boye: “Mposa ya kosepelisa Yehova nde esalisaki ngai. Bolingo ya Yehova mpo na bato mpe elikya oyo apesi epesaki ngai makasi ya kolongwa na boombo yango mpo na libela.”
MAKAYA EBEBISAKA NZOTO
Zulunalo moko (Tobacco Atlas) elobi boye: “Bato ya siansi bamoni ete komɛla makaya . . . ebebisaka enama nyonso ya nzoto ya moto mpe esalaka ete bato bábɛla mingi to mpe bákufa mingi.” Eyebani ete makaya ebimisaka te bamaladi oyo ekoki kozwa bato mosusu, na ndakisa kansɛr, maladi ya motema mpe ya pumɔ. Kasi OMS elobi ete esalaka ete bato bákufa na bamaladi oyo ezwaka bato mosusu na ndakisa maladi ya tibɛrkiloze.
“Osengeli kolinga Yehova Nzambe na yo na motema na yo mobimba mpe na molimo na yo mobimba mpe na makanisi na yo nyonso.”—Matai 22:37
Ntango ozali kobebisa nzoto oyo Nzambe apesá yo na biloko oyo ebebisaka nzoto, okanisi ete ozali mpenza kolinga mpe kotosa ye?
Na Liloba na ye Biblia, Yehova azali koteya biso tótalelaka bomoi, nzoto, mpe makoki na biso na ndenge oyo ebongi. Mwana na ye Yesu, amonisaki yango ntango alobaki ete: “Osengeli kolinga Yehova Nzambe na yo na motema na yo mobimba mpe na molimo na yo mobimba mpe na makanisi na yo nyonso.” (Matai 22:37) Ezali polele ete Nzambe alingaka ete tósalela bomoi mpe nzoto na biso na ndenge ya malamu mpe tómemyaka yango. Ntango tozali koyekola makambo etali Yehova mpe bilaka na ye, tokómaka kolinga ye mpe kozwa na valɛrɛ makambo nyonso oyo asalelá biso. Yango etindaka biso tóboya makambo nyonso oyo ekoki kobebisa nzoto na biso.
Jayavanth, monganga moko na Inde, oyo amɛlaki makaya na boumeli ya mbula 38, alobi boye: “Nayebaki ete komɛla makaya ezali mabe ntango natángaki babuku ya minganga. Mpe nazalaki kopesa bato na ngai ya maladi toli mpo bátika komɛla yango. Atako namekaki kotika mbala mitano to motoba mobimba kasi nazalaki kaka kolonga te.” Kasi nini mpenza esalisaki ye atika komɛla yango? Alobi boye: “Koyekola Biblia nde esalisaki ngai natika. Mposa ya kosepelisa Yehova nde esalaki ete natika momeseno yango mpo na libela.”
MAKAYA ESALAKA MPE BASUSU MABE
Milinga ya makaya oyo moto afuli mpe oyo ebimaka ntango likaya ezali kopela ezali pwazɔ. Kopema milinga ya likaya oyo moto mosusu amɛli ekoki kopesa moto maladi ya kansɛr mpe bamaladi mosusu, mpe mbula nyonso ebomaka bato 600 000 oyo bamɛlaka makaya te, mingimingi basi mpe bana. Lapolo moko ya OMS ekebisi boye: “Ezali na libateli moko te ntango opemi milinga ya likaya oyo moto mosusu azali komɛla.”
“Osengeli kolinga mozalani na yo lokola yo moko.”—Matai 22:39
Okomonisa ete olingaka bazalani mpe bato ya libota na yo ntango ozali kotya bomoi na bango na likama na milinga ya makaya oyo ozali kofulela bango?
Ndenge Yesu amonisaki yango, bolingo mpo na mozalani, mpo na bato ya libota na biso, baninga mpe bato oyo tofandi na bango ezali mobeko ya mibale nsima ya mobeko oyo etali kolinga Nzambe. Alobaki boye: “Osengeli kolinga mozalani na yo lokola yo moko.” (Matai 22:39) Soki tozali kokoba na momeseno oyo ezali kotya bomoi ya basusu na likama, tozangi bolingo mpo na mozalani. Bolingo ya solosolo etindaka biso tólanda toli oyo ya Biblia: “Moto na moto akoba koluka, litomba na ye moko te, kasi oyo ya moto mosusu.”—1 Bakorinti 10:24.
Armen, oyo afandaka na Arménie alobi boye: “Bato ya libota na ngai babondelaki ngai natika komɛla makaya mpo ezalaki kosala bango mabe. Kasi nazalaki kondima te ete ekokaki kosala bango mabe.” Alobeli makambo oyo etindaki ye abongola makanisi; alobi boye: “Boyebi ya Biblia oyo nazwaki mpe bolingo mpo na Yehova esalisaki ngai natika komɛla likaya mpe namona ete ezalaki mabe kaka te mpo na ngai kasi mpe mpo na bato oyo tozalaki kofanda na bango.”
MAKAYA EKOSILA MPO NA LIBELA!
Boyebi ya Biblia esalisaki Jayavanth mpe Armen bátika momeseno mabe oyo ezalaki kobebisa nzoto na bango mpe ya basusu. Balongaki kaka te mpo bayebaki ete komɛla makaya ezali mabe, kasi nde mpo bakómaki kolinga Yehova mpe koluka kosepelisa ye. Ntina ya bolingo emonisami na 1 Yoane 5:3; elobi boye: “Bolingo ya Nzambe elakisi boye: ete tótosaka mibeko na ye; kutu mibeko na ye ezali kilo te.” Toboyi te, kolanda batoli ya Biblia ezalaka ntango nyonso pɛtɛɛ te, kasi ntango bolingo makasi oyo moto azali na yango mpo na Nzambe etindi ye, kotosa mibeko na ye ekozala kilo te.
Lelo oyo Yehova Nzambe azali kosalisa bamilio ya bato bátika to bálongwa na boombo ya makaya na nzela ya mosala monene ya koteya bato na mokili mobimba. (1 Timote 2:3, 4) Mosika te, na nzela ya Bokonzi na ye; elingi koloba guvɛrnema ya likoló oyo Mwana na ye Yesu Kristo azali mokonzi na yango, Yehova akolongola ebongiseli ya mimbongo ya lokoso oyo ekɔtisi bamilio ya bato na boombo ya makaya. Akosukisa makaya mpo na libela mpe akosala ete nzoto mpe makanisi ya bato ya botosi ezonga ya kokoka.—Yisaya 33:24; Emoniseli 19:11, 15.
Soki ozali kosala makasi mpo na kotika makaya, kolɛmba te. Koyekola kolinga Yehova mpe kondima likanisi na ye na likambo etali makaya, ekosalisa yo mpe ozwa makasi ya kotika komɛla makaya. Batatoli ya Yehova bakosepela koya epai na yo mpo na kosalisa yo oyekola Biblia mpe osalela batoli na yango. Okoki mpenza kotya motema ete soki ozali na mposa ya lisalisi ya Yehova mpo na kolongwa na boombo ya makaya, akopesa yo nguya mpe makasi oyo esengeli mpo olonga.—Bafilipi 4:13.
^ par. 3 Awa, komɛla makaya elingi koloba kobenda milinga ya cigarette, ya cigare, ya mibokolo to pipe. Kasi, yango etaleli mpe makaya oyo batyaka na monɔkɔ, oyo babendaka na zolo, mpe makaya mosusu.


text:
Culte de dimanche 18.03.2018 nkengi Mbala Manuel Psaumes 103:1-17 Exode 20:1-17 Esaïe 58:12-14 Ezechiel 16:1-18;32 .
Dimanche ya le25.03.2018 to kosambela na Johannes-Brenz Kirche na ngonga ya 13h00. Adresse: Auf der Höhe 21 70734 Fellbach
G.T.Ki St. Ouen esalaki mobembo na mboka ya Stuttgart na mokolo mua samedi 25 mars 2017 pona bosepeli milulu ya le 22 mars oyo ezalaka na tina ya Mbotama ya Nzambe na biso Papa Diangienda Kuntima. Culte monene esalemaki na mokolo mua dimanche 26 mars 2017.
Réunion ya AFKi Stuttgart na mokolo mua samedi 17.02.2018 na ngonga ya 14h30 na salle Awo esika ya ba répétitions. Contactez maman présidente Assabella Bafuanga Luyengo
Matthieu na Lévi bazali bato babale to ezali kaka lisolo moko? Totangaka na mokanda ya Tata Nzambe ete Matthieu azalaki moyuda, muana ya Alafai na libota ya Levi, na mboka...
1oo ans ya mbotama ya Papa Dialungana. Ye azali Messia Mokonzi, mokokisi ya bilaka. Abotamaki na Nkamba na le 25 mai 1916. Mobu moye ya 2016 ezali mobu wa Centenaire...
Noël, Noël, Noël 25 mai 2016 Mbotama ya Mokonzi Klisto. Papa Dialungana Kiangani akokisi mibu Kama(100ans). "Soki batuni bino Klisto oyo mokili eko zelaka, boloba ezali Ngai, nasilaki kozonga. Bopanza...
Noël, Noël, Noël
25 mai 2016
Mbotama ya Mokonzi Klisto.
Papa Dialungana Kiangani akokisi mibu Kama(100ans).
"Soki batuni bino Klisto oyo mokili eko zelaka, boloba ezali Ngai, nasilaki kozonga. Bopanza yango na mokili mobimba."
Maloba maye mabimaki epai na ye moko Papa Dialungana mokolo mua le 10 avril 2000 na mboka Nkamba.
Biso na paroisse ya Stuttgart tozuaki ngolu ya koyamba moko ya baye bayokaki maloba ena epai na Nzambe na biso.
Na Nkamba-Yeluselemi esika efandi Tata Mokonzi ya Bule Papa Simon Kimbangu Kiangani Nzambe kati na bato, milulu minene misalemaki pona kosepela mibu kama(100 ans) ya Papa Dialungana Kiangani Mokonzi Klisto.
Tolanda biso banso lolaka ya RATELKI.


text:
Retour au blog Music de ndombolhino-music
akamba, Posté le lundi 02 septembre 2013 06:01
ferre aloba aloba te, mais werra aza kisengi akimisi batu na stade ferre aloba te incapacité na ye ayebi koyemba te akimisi batu na stade ayebi koyemba ye moko te, a se forcer mpo akôa lokola jb mais waya music esalema mpo na ye te! donc ba musicien na ye nde basalaka ye donc
botika ko embrouillé tshein! wera wera ye mpe mutu, soki aza mokonzi ya ba niama seke aza niama ye moko mpe! onc botika ko embrouillé ba être humain toza ba niama te ka meme, buzoba ya mpamba mpamba.
chichi, Posté le mercredi 28 août 2013 06:27
jesus des nuances chetani gola ba tika yo po mutu ako kufa, etikali ba kunda tata werera wana kisengi ya mobali, soni ya rdc nde ye sheguer mpenza, bîsuba pe na yoki boite noir to tie bango na kati ya boite bazo mona eloko te mpo bazui eloko!!!!!!!!!!!!!!!!!!!!
!!!!!!!!!!!!!!!!!!!!!!!!!!!!!!!?!?!!!!!!!!!!!!!!!!!!!!!
!!!!!!!!!! vraimen ba voix lokola mutu aza na katî ya tonneau vraimen en plus asukolaka te vraiment toko beta werera asala blague na ndenge ya ba intelectuel.
papy, Posté le mercredi 28 août 2013 06:21
werera cheguer tika ba chegué balanda ye voyous idiot ya mubali ferre tshitunga na boite noir otie fally na werra na boite ya sardine ba n importe kw! fally ebele ya complexe werera kisengi bn aza na ye vulgaire
yaya, Posté le mardi 27 août 2013 22:42
ba banga ata koffi te ba banga yo werra chegué ta mutu lokola cache-couche, mawa pona yo
bisuba, kisengi yo werra libolo, likata, lisoko, likunza, lifuni mapumbu
na yo.
ba kisengi balobaka mingi te tono vide kutu tono te mais citerne vide. tala elongi lokola sani ya 555, yo oyemba wapi ferre nde na mwa bill nde ba bongisela yo orchestre... ndeti oza roi de la foret zonga zamba na ba makaku
yo simba dragon tufi buzoba ya mpamba mpamba nani a filma yo siiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiiaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaaa... olati mposo ya meme mpo o distraire public mwasi na yo ndumba lisoko moke, obetaka bunia, imbecile
jb omela mpema obenga ye président salite bosoto osukolaka ata te mais osubaka mawa fort hey tika ba jeune tata ya bondoki...
mutu akosimba gola toko sala lokola ba voyous te mais toko limwisa yo na kimia. okomi igwe kende nigeria na mboka conard sans impact... chetani gola chair de poule jesus nuance mwana nzambe toko mema yo na jupiter kutu oyebi ata sanza te kîsengi! ebongo jupiter nde oko yeba na tika kaka zoba oyo ayebi lisusu ko tanga te mawa plein.
kisengi ya werra
kisengi ya werra keba mutu oyo ako latisa yo kash couche aza te to bo ba pardon mpo pigeon roukoule, oloumbaka solo lokola blessé d guerre
opelisi môto mpo etumba yo zoba zoba
imbecil koko na yo lisoko ya mobali
ya solo, Posté le mardi 27 août 2013 22:14
werra tufi yj mama na yo oyebi nini okufa ata ko kufa imbecile bolole ya mpamba mpamba apart ba voyous quel responsable peut t'ecouter
soki ozalaki cheguer ferre mais nazo rgreter mpenza mpenza mpenza mpo soki ozalaki mpembeni na mga mais ozui mwa bafle, illetré ya papa oyebi ata eloko ni français yo moko bisuba awuta bandundu
soni ya exaucé na gradi nde yo
sylvie mapata alala na babi ndombe, ayebi ata ko yemba te mukolo ya buzoba okufa ata kokufa
imbecil macaque roi de la foret zonga na zamba awa niama aza te peut etre oza roi ya ba soso na kin to pe ba pijeon na ba niawu soki t mpenza niama aza awa t omoni awa bandundu
zoba zoba
Visiteur, Posté le vendredi 19 juillet 2013 18:32
Je suis togolais et je ne suis pas sûr de bien comprendre le sujet qui fait polémique. Le rayonnement de WENGE MUSICA 4X4 dans les années 90 a largement dépassé les frontières du Congo. Les chansons comme kala yi boeing, pentagone, ndombolo ou encore Solo la bien après la dislocation du groupe ont connu .un grand succès dans mon pays. J'imagine que Werrason qui était un leader de ce groupe originel y a joué un rôle important et donc a un talent indéniable. Le coupé décalé qui est la tendance musicale actuellement en Afrique de l'ouest s'est inspiré à sa naissance de la danse koyimbi ko de chez werra. merci à lui pour ce qu'il apporte pour le rayonnement de la culture africaine
Visiteur, Posté le mercredi 10 juillet 2013 10:44
boza ata kutu kitoko te
Visiteur, Posté le dimanche 07 juillet 2013 15:24
CARRIERE YA TILAPI NA SUKA TOKO DINDISA YO TI OKOFUKAMA NDENGE TOSALA JB
Visiteur, Posté le dimanche 07 juillet 2013 06:58
mutu oyo ya mukuse gola azo gaffer fort sikoyo akotisi na bana naye na buzoba mawa olakelami mabe oko kende liboso tse ingeta
Visiteur, Posté le dimanche 07 juillet 2013 06:55
BINO B'IMPOLIS NA MOKONZI NA BINO YA INGRAT MBANO NABINO EZALI
Visiteur, Posté le samedi 06 juillet 2013 18:09
likolo kk
Visiteur, Posté le vendredi 05 juillet 2013 06:05
tilapia munoko ya pamba nzoka asubaka naye na mbetu muzombo moko boye kende kosalisa malade ya lolemo nayo wana obimisaka yango lokola nyoka munoko munene vantard ya pamba soki bokanisi boko fulama pona cd na bino bosali calcul ya kopola kodinda na bino nyonso yango oyo fally azotia bino contre mûr bokobetama lokola nyoka
Visiteur, Posté le vendredi 05 juillet 2013 05:59
BOLOBAKA BOKOMEMA BATU LIKOLO TI LELO NANU BOMEMA ATA MUTU MOKO TE MAIS BISO BA FANS YA WMM TOKOMEMA TILAPIA MOKONZI NA BINO MWANA MUSALA YA WERRA TI NA SUKA NA KIN TI AWA NA POTO BOTUMOLI NDE BISO BA FANS TOKOMEMA BINO NDE TI NA SUKA SANS PARDON YEBA YANGO CARRIERE YA TILAPIA TOZOSILISA YE GAZ BISO BA FANS PARDON TOKO NDIMA YANGO TE
Visiteur, Posté le vendredi 05 juillet 2013 05:53
ZOBA YA CHIKITO AYA LOKOLA MWANA AZALAKA KOLIA FUFU NA MUNGUA BINO NYONSO NDENGE BOZALI WANA NA MOKONZI NA BINO TILAPIA MUNOKO SOUPU BOZALI SANS IMPACT EPUIS BOZALI NANU NA NYIE NA MATAKU BOKANGA DATE YA LELO CARRIERE YA TILAPIA ALIAS FERRE KALA TE AKOKOTA MAYI BOYEBI HISTOIRE YA JB TANGGU ANYATAKA LION NA BERCY BANDA WANA EKOTISAKA YE MAYI MUTU OYO APESI KWANGA BALAKISAKA YE MUSAPI TE TOKOZALA NA POSA YA PARDON NA BINO TE BISO BA FANS TOKOMEMA BINO TI NA SUKA
Visitor tonton mbeli, Posté le jeudi 04 juillet 2013 20:14
vieux madilu akufaki awa yo werera oyemba ata nzembo ya madilu po o render homage naye,mais ba verite eza ebele toujour likolooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooooo bokolela ngai peza ferre ya makili otumoli ferre otumolinga bercy bravo mosala kitoko na lela cries nayo ya macopine trop,na mobile mobimba alata colla na string akoma combi kitoko
Visitor kakol, Posté le jeudi 04 juillet 2013 20:06
Bon musiciens eza:koffi olomide po ayemba ba nzembo mobimba ye moko,papa wemba,ferre gola jesus de nuance jb mpiana mukulu,kester emeneya.
Visitormielde son, Posté le jeudi 04 juillet 2013 19:59
bino ba fan ya werera potalaka ba parole nabino ferre afingaki werera te mais bino bozo finga ferre impoli il faux bozala na respect ferre aza ka meme papa aza na bana mwana nini akolinga ba finga papanaye impoli?nayo lacoste osala soni ya ba musiciens ofukamela werera ozoloba na ferre batanga ferre batanga peyo?musik nayo depuis obanda nayo kaka kutu yangote meme na voiture yamutu que ezobeta ba produiteur naya est ce que ba tekaka?yo na werera bobeta acoustique ndenge ferre abetaki nde totala bono?soki balobi boyebi koyembate bondima okomi koleka na ba tele koloba bilobela nde bozoleka yango wana epanzi sango nabino.
Visitorheritier, Posté le jeudi 04 juillet 2013 19:45
yo werera kisi nayo yaba zizi jour ekopola okosabwa toyebiyo olata poso ya meme po o distraire public fere na bill bato basalayo yo okomi nani na congo jour ezali okomona bato nayo bazo loba que yo mutu osala bazua ferre na bralima or que ce faux yo kutu oloba soki bazui ferre yo okolongwa baby aloba yango tala ndenge obebisa vie ya Adjani jour ezali oko temoigne pona Adjani brigade abomi music nayo animation futi soki oyokite okolela okomisi muasi nayo pastur yalokuta po acouvrire yo omona wapi mama Pasteur aza naba boite de nuit na ba nganda botika ko distraire bato batu nayo balobi bakopalola albom ya jesus biso petoko palola yayo muyaka
Visitortypy, Posté le jeudi 04 juillet 2013 19:28
werra libolo ya mama nayo ya munene elumba solo yo oyebi koyemba te depuis obanda music nano oyemba nzembo ya mobimbate zeal Antoine alingi apaza ba orq na bino na systeme asali apesi Cyndi asala album Antoine tros malin omeli suffle toujour likolooooooooooooooooooooooooooooooooooooooooooooooooooooooooooooooooooooooooooooooooooo
INGETAMAN, Posté le mercredi 03 juillet 2013 20:17
YO GOLA BATARINGE ALIAS TILAPIA SEPELA KAKA WERRA AZA NA MOTEMA YA KOFFI TO WAZEKWA TE PO NDE ESI TO YITA PE TO TUMBAYO KALA SEPELA KAKA PO WERRA AZA KADIA TSE , MAIS SOKI O CONTINNUER TOKO TIA YO NA MOTALAKA AWA NA POTO INGETA
Design by lequipe-skyrock - Choisir cet habillage
Abonne-toi à mon blog ! (12 abonnés)


text:
ETENI 7
Makambo oyo Bokonzi elaki—Kosala biloko nyonso biloko ya sika
KANISÁ ete obuki pɔme moko oyo ekɔmelá na nzete. Oyoki naino nsolo na yango ya kitoko, na nsima otye yango na kitunga ya bapɔme. Mwa bangonga eleki banda obandaki kosala, kasi lokola ozali nzoto makasi omoni ete okoki kokoba kosala. Mama na yo afandi kuna, na nse ya nzete, azali kosala na esengo mpe azali kosolola na bandeko mpe baninga ya libota na bino oyo bazali kosalisa ye na kobuka mbuma. Mama akómi lokola elenge, ndenge ozalaki komona ye ntango ozalaki mwana moke. Ozali kondima te ete omonaki ye ndenge anunaki na mokili oyo bozalaki liboso. Omonaki ndenge abɛlaki makasi, mpe osimbaki lobɔkɔ na ye ntango akataki motema, mpe olelaki makasi na lilita na ye. Sikoyo, ye wana, ndenge moko na bato mosusu ebele, azongi na bomoi mpe azali nzoto makasi!
Toyebi ete makambo yango ekosalema. Toyebi yango mpo bilaka ya Nzambe ezangaka kokokisama te. Na eteni oyo, tokolobela ndenge bilaka mosusu ya Bokonzi ekokokisama mosika te, liboso ya etumba ya Armagedone. Tokolobela mpe bilaka ya Nzambe oyo ekokokisama na nsima. Ekozala mpenza esengo ntango tokomona Bokonzi ya Nzambe ezali koyangela mabele mobimba, mpe kokómisa biloko nyonso biloko ya sika!
NA ETENI OYO
MOKAPO 21
Bokonzi ya Nzambe elongoli banguna na yango
Okoki komibongisa sikoyo mpo na etumba ya Armagedone.
MOKAPO 22
Bokonzi ekokisi mokano ya Nzambe na mabele
Ndenge nini tokoki kondima ete bilaka ya Yehova ekokokisama?


text:
MOKANDA YA LIKITA BOMOI MPE MOSALA Sanza ya Juin 2016
Ndenge ya kokabola mikanda
Makanisi mpo na kokabola Lamuká! mpe batrakte. Landá bandakisa wana mpo na kobongisa maloba na yo moko ya kokabola mikanda.
MAKAMBO YA MOTUYA NA LILOBA YA NZAMBE
Tyelá Yehova motema mpe salá malamu
Salelá toli ya bwanya oyo ezali na Nzembo 37.
BOMOI YA BAKRISTO
Tókolisa makoki na biso ya kosakola
—Tósalela bavideo mpo na koteya
Mpo na nini tosengeli kosalela bavideo yango na mosala ya kosakola? Ndenge nini ekoki kosalisa biso tóteya malamu?
MAKAMBO YA MOTUYA NA LILOBA YA NZAMBE
Yehova asungaka baoyo bazali kobɛla
Maloba ya Nzembo 41 oyo Davidi akomaki na lisalisi ya elimo ya Nzambe ekoki kosalisa basaleli ya Nzambe ya sembo oyo bazali kobɛla to kokutana na mikakatano lelo.
MAKAMBO YA MOTUYA NA LILOBA YA NZAMBE
Yehova akotyola te motema oyo ebukani
Na Nzembo 51, Davidi amonisi mpasi oyo ayokaki mpo na lisumu oyo asalaki. Nini esalisaki ye azongisa boyokani na ye na Nzambe?
BOMOI YA BAKRISTO
Bokonzi esili koyangela mbula 100
Salelá mituna wana mpo na kolobela makambo oyo Bokonzi ya Nzambe esali banda 1914.
MAKAMBO YA MOTUYA NA LILOBA YA NZAMBE
“Bwakelá Yehova mokumba na yo ya kilo”
Toli oyo Davidi akomaki na lisalisi ya elimo ya Nzambe na Nzembo 55:22 ekoki kosalisa biso ntango tozali na makambo, mitungisi, to mikakatano.
BOMOI YA BAKRISTO
“Nzambe azali mosungi na ngai”
Davidi asanzolaki Yehova mpo na Liloba na ye. Bavɛrsɛ nini esalisá yo ntango okutanaki na mikakatano?


text:
Moguey Guey akomi Adjoint ya Otis Ngoma na DCMP
Actualingala
December 26, 2017
Azalaki sélectionneur principal ya FC Renaissance kaka na saison oyo Francois Mouguey Guey a wuti ko s’afficher na entrenement ya DCMP comme adjoint ya Otis Ngoma. A lobaki après match apolaki contre DCMP que « FC renaissance eza organisé te, makambu ya ba joueurs kutu ko loba te, salaire pe azuaka te. »
Nzoka nde entreneur ya Nationalité Ivoirienne oyo abandaki déjà ko se préparer pona ko katisa ngambu, selon ba supportes mususu ya Fibo azalaki déjà ko jouer na trouble faite, pe victoire ya DCMP contre FC Renaissance nde efandiseli ye makambu kuna.
Nkufa soni ku mona pasi, Mouguey Guey a gagner temps po aza Tata na bana. Mais Africain vraiment, asila soni.
Tanya Mavambu
Kabola Yango


text: 12 Ye oyo alingi disiplini alingi boyebi,+ kasi ye oyo ayini mpamela azangi mayele.+2 Moto ya malamu andimamaka na Yehova,+ kasi moto ya makanisi mabe atángaka ye moto mabe.+3 Moto moko te akopikama makasi na nzela ya mabe;+ nde misisa ya bayengebene ekotengatenga te.+4 Mwasi oyo akoki azali motole mpo na nkolo na ye,+ kasi ye oyo asalaka makambo ya nsɔni azali lokola kopɔla na kati ya mikuwa na ye.+5 Makanisi ya bayengebene nde bosembo;+ litambwisi ya bato mabe nde bokosi.+6 Maloba ya bato mabe nde kobatama mpo na kosopa makila,+ kasi monɔkɔ ya bato ya kolongobana nde ekobikisa bango.+7 Bakweisi bato mabe mpe bazali lisusu te,+ kasi ndako ya bayengebene ezali se kotɛlɛma.+8 Moto akosanzolama mpo na bokɛngi ya monɔkɔ na ye,+ kasi ye oyo motema egumbamagumbamá akotyolama.+9 Moto oyo bamonaka ye mpamba kasi azali na mosaleli azali malamu koleka moto oyo azali komikumisa kasi azangi limpa.+10 Moyengebene amibanzabanzaka mpo na molimo ya nyama na ye ya mboka,+ kasi misala ya motema mawa ya bato mabe eyokisaka mpasi.+11 Ye oyo alonaka mabele na ye akotonda na limpa,+ kasi ye oyo alukaka makambo ya mpambampamba azali na motema te.+12 Moto mabe ayoki mposa ya nyama oyo ekangami na monyama ya bato mabe;+ nde mosisa ya bayengebene, yango ebotaka mbuma.+13 Moto mabe azwamaka na motambo mpo na makambo ya kobuka mibeko ya mbɛbu na ye,+ kasi moyengebene alongwaka na mpasi.+14 Na mbuma ya monɔkɔ ya moto, ye atondi na bolamu,+ mpe misala ya mabɔkɔ ya moto ekozongela ye.+15 Nzela ya zoba ezali malamu na miso na ye,+ kasi ye oyo azali koyoka toli azali moto ya bwanya.+16 Zoba amonisaka kosilika na ye kaka na mokolo yango,+ kasi moto ya ekɛngɛ azipaka nsɔni.+17 Ye oyo afulaka bosembo akoyebisa makambo ya boyengebene,+ kasi motatoli ya lokuta akoyebisa makambo ya bokosi.+18 Moto mosusu alobaka kozanga kokanisa lokola nde azali kozokisa na mopanga,+ kasi lolemo ya bato ya bwanya nde nkisi oyo ebikisaka.+19 Mbɛbu oyo elobaka solo+ ekopikama mpo na libela,+ kasi lolemo ya lokuta ekozala kaka mpo na mwa ntango.+20 Bokosi ezali na motema ya baoyo bazali kokana kosala mabe,+ kasi baoyo bazali kopesa toli mpo na kimya bazali na esengo.+21 Eloko moko te oyo eyokisaka mpasi ekokómela moyengebene,+ kasi bato mabe bakotonda mpenza na mpasi.+22 Mbɛbu oyo elobaka lokuta ezali eloko oyo Yehova ayiná,+ kasi baoyo bazali kosala na bosembo basepelisaka ye.+23 Moto ya ekɛngɛ abombaka boyebi,+ kasi motema ya bazoba esakolaka bozoba.+24 Lobɔkɔ ya bato ya etingya nde ekoyangela,+ kasi lobɔkɔ ya gɔigɔi bakosalisa yango misala na makasi.+25 Motungisi na kati ya motema ya moto yango nde etindaka motema na ye egumbama,+ kasi liloba ya malamu esepelisaka yango.+26 Moyengebene atalatalaka esika na ye ya koleisa bibwɛlɛ matiti, kasi nzela ya bato mabe etindaka bango báyengayenga.+27 Gɔigɔi ekokangela moto nyama na bokila te,+ kasi moto ya etingya nde eloko ya motuya ya moto.28 Na nzela ya boyengebene bomoi ezali,+ mpe kosala mobembo na nzela na yango nde kozanga liwa.+


text:
Jackpot c'est tshatsho
Ah nga na kufa na ngai avant, chérie lelo o bomi libal'
oyo; oyo e ningisaki ba ngombaaa
Yo moto o bengaki nga lobiko moyi ya esengo lelo o tondisi
nga ba mawa
Na cimétière batu nioso tout ba kufa na maladie moko te...
ekeseni
Manso esili koyebana amour na yo jamais eko zala ya ngai eee
ata na sengi na mongongo ya niawu u to pe na gangi na lolaka
ya nkoyi e ndoto na nga jamais ekokoma realité(x2)
Kasi esika problème ezali eee ya ngai motema lobi na ndimi
teeee
Ekoya ko kok'o tik' o linga yo eee
po e mipesa na songolo to mpakala
Na mokili moyi esi ebimi lisusuuu
Ngai na motema veillée esili kaka te
Po na moto a ndima nga mobimba na yee
a tika ngai kidiba na qu'est-ce que c'est (moto a kufaka na
mabe te)
Esika ya nga maboko eza teee nde nzoto na yo mobimba ezali
eeee
Ah Nzambe po nini e salema bongo
Muana moto mosusu a kota na poso na makila molimo lokola
Sélection des chansons du moment


text: 7 Mpo Melekisedeke yango, mokonzi ya Saleme, nganga-nzambe ya Nzambe Oyo-Aleki-Likoló,+ oyo akutanaki na Abrahama ntango autaki koboma bakonzi mpe apambolaki ye+2 mpe oyo Abrahama apesaki moko ya bandambo zomi ya biloko nyonso,+ azali libosoliboso, soki babongoli, “Mokonzi ya Boyengebene,” mpe lisusu azali mpe mokonzi ya Saleme,+ elingi koloba, “Mokonzi ya Kimya.”3 Lokola azali na tata te, na mama te, na molɔngɔ ya bankɔkɔ te, lokola mikolo na ye ezali na ebandeli te+ mpe bomoi na ye na nsuka te, kasi akómi lokola Mwana ya Nzambe,+ azali nganga-nzambe seko na seko.+4 Yango wana bótala, azalaki moto monene mpenza! Mobali yango oyo Abrahama, mokonzi ya libota, apesaki moko ya bandambo zomi ya biloko ya kitoko mingi na biloko oyo azwaki na etumba.+5 Ya solo, bana ya Levi+ oyo bazali kozwa mosala na bango ya bonganga-nzambe bazwi mitindo ya kokɔngɔla epai ya bato+ moko ya bandambo zomi+ na kolanda Mibeko, elingi koloba, epai ya bandeko na bango, atako bautaki na bangei ya Abrahama;+6 kasi moto oyo molɔngɔ ya bankɔkɔ+ na ye eutaki na bango te azwaki moko ya bandambo zomi epai ya Abrahama+ mpe apambolaki moto oyo azwaki bilaka.+7 Nzokande ntembe ezali te: moto oyo azali moke apambolami na moto oyo aleki ye.+8 Mpe bato oyo bazwaki liboso moko ya bandambo zomi+ ezali bato oyo bakufaka, kasi oyo balobeli nsima ezali moto oyo batatweli ye ete azali na bomoi.+9 Mpe, tiká nasalela elobeli oyo: na nzela ya Abrahama ata Levi oyo azwaka moko ya bandambo zomi afutaki moko ya bandambo zomi,10 mpo azalaki naino na bangei+ ya nkɔkɔ na ye ntango Melekisedeke akutanaki na ye.+11 Yango wana, soki ezaleli ya kokoka+ eyaka mpenza na lisalisi ya bonganga-nzambe ya Balevi,+ (mpo bonganga-nzambe wana eyaki nzela moko na Mibeko+ oyo bapesaki bato mpe ezalaki likambo ya ntina mpenza,) mbɛlɛ ntina ezalaki lisusu+ ete nganga-nzambe mosusu abima lokola Melekisedeke+ mpe báloba ete azali lokola Arona?12 Mpo lokola bonganga-nzambe ezali kobongwana,+ mibeko mpe esengeli kobongwana.+13 Mpo moto oyo balobeli makambo oyo azali moto ya libota mosusu,+ oyo moto na yango ata moko te asalá na etumbelo.+14 Mpo eyebani polele mpenza ete Nkolo na biso autaki na Yuda,+ libota oyo Moize alobelaki eloko moko te oyo etali banganga-nzambe.15 Mpe eyebani lisusu polele koleka ete, lokola Melekisedeke,+ nganga-nzambe mosusu azali kobima,+16 oyo akómi bongo, na kolanda te makambo oyo ekomami na kati ya mibeko oyo etali makambo oyo ezali na mabele,+ kasi nde na kolanda nguya ya bomoi moko oyo ekoki te kobebisama,+17 mpo ekomami boye: “Ozali nganga-nzambe libela na libela lokola Melekisedeke.”+18 Yango wana, balongolaki mpenza mibeko ya liboso mpo ezalaki na makasi te+ mpe ezalaki na litomba te.+19 Mpo Mibeko ekómisaki ata eloko moko te eloko ya kokoka,+ kasi koya ya elikya+ moko oyo eleki malamu esalaki yango, oyo na nzela na yango tozali kopusana penepene na Nzambe.+20 Lisusu, ndenge yango esalemaki na kolapa ndai,21 (mpo ezali na bato oyo bakómi banganga-nzambe na ndai te, kasi ezali na moto moko oyo akómi nganga-nzambe na ndai ya Moto oyo alobelaki ye ete: “Yehova alapi ndai+ (mpe akoyoka mawa te) ete: ‘Ozali nganga-nzambe libela na libela,’”)+22 ndenge yango mpe Yesu akómi moto oyo apesami ndanga ya kondimana oyo eleki malamu.+23 Lisusu, mingi basengelaki kokóma banganga-nzambe nsima ya bamosusu+ mpo liwa+ ezalaki kopesa bango nzela te ya kokoba kozala bongo,24 kasi ye lokola azali na bomoi libela na libela+ azali na bakitani te na bonganga-nzambe na ye.25 Bongo akoki mpe kobikisa mpenza bato oyo bazali kopusana epai ya Nzambe na nzela na ye, mpo azali ntango nyonso na bomoi mpo na kolobela bango.+26 Mpo nganga-nzambe monene ya ndenge wana ezali mpenza oyo abongi na biso,+ moto ya sembo,+ oyo azali na mabe te,+ na mbindo te,+ akabwani na basumuki,+ mpe atombwami koleka likoló.+27 Azali na ntina te ya kopesa bambeka mokolo na mokolo,+ lokola banganga-nzambe minene wana basalaka, libosoliboso mpo na masumu na ye moko+ mpe na nsima mpo na oyo ya bato:+ (mpo asalaki yango mbala moko+ mpo na libela ntango amikabaki;+)28 mpo Mibeko ezali kotya bato ya bolɛmbu+ banganga-nzambe minene,+ kasi liloba ya ndai+ oyo eyaki nsima ya Mibeko ezali kotya nde Mwana moko, oyo akómisami moto oyo akoki na nyonso+ libela na libela.


text:
Etumba ya Armagedone ezali nini?
Eyano ya Biblia
Etumba ya Armagedone ezali etumba ya nsuka oyo baguvɛrnema ya mokili ekobunda na Nzambe. Baguvɛrnema yango ná bato oyo bazali kopesa yango mabɔkɔ bazali kotɛmɛla Nzambe ata lelo na ndenge bazali koboya kondima boyangeli na ye. (Nzembo 2:2) Etumba ya Armagedone ekosukisa boyangeli ya bato.—Danyele 2:44.
Na Biblia, liloba “Armagedone” ezali kaka na esika moko, na Emoniseli 16:16. Na kolanda esakweli ya Emoniseli, “bakonzi ya mabele mobimba” bakoyanganisama “na esika oyo babengi na Ebre ete Har–Magedone,” “mpo na etumba ya mokolo monene ya Nzambe Mozwi-ya-Nguya-Nyonso.”—Emoniseli 16:14.
Banani bakobunda na Armagedone? Yesu Kristo akokamba limpinga moko ya basoda ya likoló mpo na kosukisa banguna ya Nzambe. (Emoniseli 19:11-16, 19-21) Banguna yango ezali bato oyo baboyi kondima ete Nzambe azali mokonzi mpe bazali kotyola ye.—Ezekiele 39:7.
Etumba ya Armagedone ekozala mpenza na Moyen-Orient? Te. Etumba ya Armagedone ekozala kaka na esika moko te; ekosalema na mabele mobimba.—Yirimia 25:32-34; Ezekiele 39:17-20.
Armagedone, to “Har–Magedon” (na Ebre Har Meghiddohnʹ), elimboli “Ngomba ya Megido.” Na ntango ya kala, Megido ezalaki engumba moko ya ekólo Yisraele. Masolo ya kala emonisi ete bitumba minene ebundamaki pene ya engumba yango, mpe Biblia elobeli bitumba yango mosusu. (Basambisi 5:19, 20; 2 Bakonzi 9:27; 23:29) Kasi, Armagedone ekoki te kozala esika wana pene ya engumba Megido ya kala. Kuna, ngomba monene oyo ekokoka banguna nyonso ya Nzambe ezali te; ata lobwaku ya patatalu ya Yizireele oyo ezali wana pembeni ekokoka bango te. Armagedone ezali nde kosangana oyo bikólo ya mokili mobimba bakosangana mbala ya nsuka mpo na kotɛmɛla boyangeli ya Nzambe.
Makambo ekozala ndenge nini na ntango ya etumba ya Armagedone? Toyebi te ndenge oyo Nzambe akosalela nguya na ye; kasi toyebi ete akosalela biloko oyo asalelaki na ntango ya kala, na ndakisa mbula ya mabanga, koningana ya mabele, mpela, mɔtɔ mpe sufulu, mokalikali, mpe maladi mabe. (Yobo 38:22, 23; Ezekiele 38:19, 22; Habakuku 3:10, 11; Zekaria 14:12) Lokola banguna ya Nzambe bakobulungana, bamosusu bakobomana bango na bango, kasi nsukansuka bakoyeba ete Nzambe nde azali kobundisa bango.—Ezekiele 38:21, 23; Zekaria 14:13.
Armagedone ekozala nde nsuka ya mokili? Mabele ekobebisama te, mpo ezali esika oyo bato basengeli kofanda mpo na libela. (Nzembo 37:29; 96:10; Mosakoli 1:4) Armagedone ekobebisa bato nyonso te; ekobikisa nde bato mpo “ebele mpenza ya bato” oyo bazali basaleli ya Nzambe bakobika.—Emoniseli 7:9, 14; Nzembo 37:34.
Kasi na Biblia, liloba “mokili” elimbolaka kaka mabele te; elimbolaka mpe bato ya mabe oyo batɛmɛlaka Nzambe. (1 Yoane 2:15-17) Na kolanda ndimbola wana, Armagedone ekozala mpenza “suka ya mokili.”—Matai 24:3, Bible na lingala ya lelo oyo.
Armagedone ekosalema ntango nini? Ntango Yesu alobelaki ‘bolɔzi monene,’ oyo ekosuka na etumba ya Armagedone, alobaki boye: “Mpo na mokolo yango mpe ngonga yango moto moko ayebi te, ezala baanzelu ya likoló ezala Mwana, kaka Tata nde ayebi.” (Matai 24:21, 36) Atako bongo, Biblia emonisi ete Armagedone ekosalema na ntango ya kozala ya Yesu, oyo ebandaki na 1914.—Matai 24:37-39.


text:
Sunday, June 30, 2013
Mbilia Bel - Yamba Ngai - Paroles - Lyrics
Yamba ngai oh, na ye maboko polele, motema na nga pembe,
yamba nga na marriage eh
Yamba ngai oh, nabosani banzela nyoso, okoteli nga na motema,
nzoto na nga napesi yo
Mobimba na nga molimo pen a nzoto napesi yo Mayitavi
Natali liboso lisusu natali na sima nakamati decision Mayitavi
Banda moyi ya lelo natiki liberte na ngai, namikangi singa na kingo mpona ye
Mayitavi, tala ngai nakati ya misu tanga oyeba le degree ya amour na ngai
Refrain 2x
Okamwisi ngai mibali mingi bayela ngai baluka ngai natali bango pamba
Nakutani nay o se mbala moko otrouble ngai omarquer ngai Mayitavi
Elili nayo ekomami na se mpo na nga na moto na ngai lokola cimena
Ata kati ya moyi nazotala nakolota mobimba ya nzoto nay o amieeee
Refrain 2x
Lelo tosangani ngai nayo na marriage liboso ya Nzambe na baboti na biso
Mayi ekokita nga na misu nakomi kolela na ndimi te te nabali
Nayoki nzoto pio tangu babenisi biso na nganga nzambe o’embrasser ngai oleli
Mayitavi j’ai place toute ma vie en toi
Refrain 2x
Subscribe to: Post Comments (Atom)


text: 2 Ɛɛ ngai, nalobaki boye na motema na ngai:+ “Yaká sikoyo, nameka yo na esengo.+ Lisusu, moná bolamu.”+ Talá! yango mpe ezalaki mpamba.2 Nayebisaki kosɛka ete: “Ligboma!”+ mpe esengo+ ete: “Ezali na litomba nini?”3 Na motema na ngai, natalaki malamumalamu ndenge nasepelisaki nzoto na ngai na vinyo,+ wana natambwisaki motema na ngai na bwanya,+ ɛɛ, mpe nalandaki bozoba mpo namona soki ezali na eloko nini ya malamu na makambo oyo bana ya bato basalaki na nse ya lola na mikolo nyonso ya bomoi na bango.+4 Nasalaki misala minene koleka.+ Natongaki bandako;+ nalonaki bilanga ya vinyo.+5 Nasalaki bilanga ná bazamba,+ mpe nalonaki na kati banzete ya mbuma ya ndenge nyonso.6 Nasalaki maziba ya mai,+ mpo na kosopa mai na yango na bazamba, mpo na kokolisa banzete.+7 Nazwaki basaleli ya mibali mpe basaleli ya basi,+ mpe nakómaki na bana oyo bato ya ndako na ngai babotaki.+ Lisusu, nakómaki na bibwɛlɛ, bangɔmbɛ mpe bitonga ya bampate mingi mpenza, koleka baoyo nyonso bazalaki liboso na ngai na Yerusaleme.+8 Namitondiselaki mpe palata ná wolo,+ mpe biloko oyo ezalaka kaka na bakonzi mpe na bitúká oyo eyangelami.+ Nazwaki bayembi ya mibali mpe bayembi ya basi+ mpe makambo oyo esepelisaka mpenza+ bana ya bato, mwasi, ɛɛ, basi.+9 Mpe nakómaki moto monene koleka mpe nazwaki koleka moto nyonso oyo azalaki liboso na ngai na Yerusaleme.+ Lisusu, nabatelaki kaka bwanya na ngai.+10 Mpe eloko nyonso oyo miso na ngai esɛngaki, naboyelaki yango te.+ Napimelaki motema na ngai ata esengo moko te, mpo motema na ngai esepelaki na mosala na ngai nyonso ya makasi,+ mpe yango ekómaki mbano na ngai oyo euti na mosala na ngai nyonso ya makasi.+11 Mpe ngai, ɛɛ ngai, natalaki misala na ngai nyonso oyo mabɔkɔ na ngai esalaki mpe mosala makasi oyo nasalaki makasi nakokisa,+ mpe talá! nyonso ezalaki mpamba mpe kolanda mopɛpɛ,+ eloko moko ya litomba ezalaki te na nse ya moi.+12 Mpe ngai, ɛɛ ngai, nabalukaki mpo nayeba bwanya,+ ligboma ná bozoba;+ mpo eloko nini moto ya mabele, oyo azali nsima ya mokonzi, akoki kosala? Kaka eloko oyo bato basilá kosala.13 Mpe namonaki, ɛɛ ngai, ete bwanya ezali na litomba mingi koleka bozoba,+ se ndenge pole ezali na litomba mingi koleka molili.+14 Moto nyonso ya bwanya, miso na ye ezali na motó na ye;+ kasi zoba azali kotambola na molili mpenza.+ Ngai mpe nayaki koyeba ete nsuka kaka moko ekómelaka bango nyonso.+15 Mpe ngai nalobaki na motema+ na ngai ete: “Nsuka oyo ekómelaka zoba+ ekokómela mpe ngai, ɛɛ, ngai.”+ Bongo mpo na nini ngai nakómaki na bwanya koleka ndelo+ na ntango wana? Mpe nalobaki boye na motema na ngai: “Yango mpe ezali mpamba.”16 Mpo bakokanisa moto ya bwanya te koleka zoba, mpo na ntango oyo etyami ndelo te.+ Kutu na mikolo oyo ezali koya, bakobosana mpenza bango nyonso; bongo moto ya bwanya akokufa ndenge nini? Ndenge moko na zoba.+17 Mpe nayinaki bomoi+ mpo, na miso na ngai, mosala oyo esalemi na nse ya moi ezalaki ya mpasi,+ mpo nyonso ezalaki mpamba mpe kolanda mopɛpɛ.+18 Mpe ngai, ɛɛ ngai, nayinaki mosala na ngai nyonso ya makasi oyo nazalaki kosala makasi na nse ya moi,+ oyo nakotikela moto oyo akoya nsima na ngai.+19 Mpe nani ayebi soki akozala moto ya bwanya to zoba?+ Nzokande akotambwisa mosala na ngai nyonso ya makasi oyo nasalaki makasi mpe oyo namoniselaki bwanya na nse ya moi.+ Yango mpe ezali mpamba.20 Mpe ngai, nabalukaki mpe motema na ngai ezangaki elikya+ na mosala nyonso ya makasi oyo nasalaki makasi na nse ya moi.21 Mpo ezali na moto oyo asalaki mosala na ye ya makasi na bwanya, na boyebi mpe na mayele,+ kasi mbano na ye bakopesa yango moto oyo asalaki makasi te na likambo yango.+ Yango mpe ezali mpamba mpe mpasi monene mpenza.+22 Mpo moto azwaka nini na mosala na ye nyonso ya makasi mpe na milende motema na ye ezali kosala na ndenge azali kosala makasi na nse ya moi?+23 Mpamba te na mikolo na ye nyonso, mosala na ye kaka mpasi mpe mitungisi,+ mpe na butu, motema na ye ezali kolala te.+ Yango mpe ezali kaka mpamba.24 Eloko oyo eleki malamu mpo na moto ezali te, longola kaka kolya mpe komɛla mpenza mpe komonisa molimo na ye bolamu mpo na mosala na ye ya makasi.+ Yango mpe namoni, ɛɛ ngai, ete euti na lobɔkɔ ya Nzambe ya solo.+25 Mpo nani alyaka+ malamu mpe amɛlaka malamu koleka ngai?+26 Mpo apesi moto oyo azali malamu na miso na ye+ bwanya ná boyebi ná esengo,+ kasi apesi mosumuki mosala ya koyanganisa mpe ya kosangisa kaka mpo na kopesa moto oyo azali malamu na miso ya Nzambe ya solo.+ Yango mpe ezali mpamba mpe kolanda mopɛpɛ.+


text:
Mpo na nini bokendaka etumba te?
Tokendaka etumba te mpo na bantina oyo elandi:
Totosaka Nzambe. Biblia elobi ete basaleli ya Nzambe basengeli ‘kotula mipanga na bango mpo ekóma bitimweli’ mpe basengeli koyekola etumba lisusu te.—Yisaya 2:4.
Totosaka Yesu. Yesu ayebisaki ntoma Petro ete: “Zongisá mopanga na yo na esika na yango, mpo baoyo nyonso basalelaka mopanga bakokufa na mopanga.” (Matai 26:52) Na yango, Yesu amonisaki ete bayekoli na ye bakoki kosimba mandoki te.
Bayekoli ya Yesu batosaka etinda oyo Yesu apesaki bango ete basengeli ‘kozala bato ya mokili te,’ elingi koloba basengeli te kokɔta na makambo ya politiki. (Yoane 17:16) Basalaka mobulu te mpo na koboya ete basoda ya ekólo na bango bákende etumba, mpe bapekisaka te bato oyo baponi kokóma basoda.
Tolingaka bato. Yesu atindaki bayekoli na ye bálinganaka. (Yoane 13:34, 35) Na ndenge yango, bakokóma lisangá ya bandeko na mokili mobimba oyo ata mokolo moko te moto akokende etumba mpo na kobundisa ndeko na ye na mokili mosusu.—1 Yoane 3:10-12.
Tolandaka ndakisa ya bakristo ya liboso. Buku moko (Encyclopedia of Religion and War) elobi ete “bayekoli ya liboso ya Yesu baboyaki etumba mpe mosala ya soda,” mpo bazalaki komona ete makambo yango “eyokani te na bolingo oyo Yesu amonisaki mpe na etinda oyo apesaki ete moto asengeli kolinga banguna na ye.” Ndenge moko mpe, Peter Meinhold, mwana-mboka Allemagne mpe moto ya teoloji, alobaki mpo na bayekoli ya Yesu ete: “Moko te akokaki kozala mokristo mpe kozala soda.”
Tosalisaka Leta
Batatoli ya Yehova bazalaka bana-mboka ya malamu mpe babebisaka kimya te na ekólo oyo bafandi. Batosaka bakonzi ya Leta, na kolanda mitindo ya Biblia oyo elandi:
“Moto nyonso asengeli kotosa bakonzi ya leta.”—Baroma 13:1, Bible na lingala ya lelo oyo.
“Bózongisela Kaisala biloko ya Kaisala, kasi Nzambe biloko ya Nzambe.”—Matai 22:21.
Na yango, totosaka mibeko ya Leta, tofutaka mpako, mpe tosalaka makambo oyo guvɛrnema elobi ete esengeli kosalema mpo na bolamu ya bato nyonso.


text:
Banzembo mosusu
Banzembo oyo maloba na yango ezali komonisa ete tozali kosepela na bozwi na biso ya elimo.
Kanisá, bondelá
Tokoki kosala nini ntango tokutani na mikakatano?
Kobongisa avenire na Yehova
Sepelisá Yehova mikolo nyonso na makambo ozali kopona.
Kondima ekoki kosala makambo ya kokamwa
Esɛngaka milende mpo na kokóma na kondima ya makasi, kasi Yehova akopesa biso mbano soki tosali milende yango.
Nakoki lisusu kotelema
Talá ndenge oyo mosaleli moko ya Yehova oyo azalaká molende ndenge azwi lisusu makasi ya kozonga na lisangá, epai akomona bolingo ya bandeko.
Tozali kokamwa misala na yo
Sepelá na libaku ozali na yango ya kosala elongo na Yehova!
Mwana na biso ya mwasi
Bambula ezali koleka, mpe tata azali komona ndenge mwana na ye mwasi azali kokola mpe komipesa na solo.


text:
This translation is incomplete. Please help translate this article from English.
Article oyo eza kolakisa liboke ya baexigence application esengeli kozala nayango mpo ete ekabolama na Firefox Marketplace. Baexigence oyo ebongisami mpo na koequilibrer bosenga ezala ya badeveloppeur to ya basaleli ba apps kowuta na Firefox Marketplace. Badeveloppeur balingaka baexigence oyo ekoki, oyo ebongwamaka te mpe ya makasi te mpo ete balikya kotonga misala nabango. Epayi mosusu, basaleli balingaka kozala assurer ete ba apps eza malamu, ekosala na baappareil nabango mpe app ekosala oyo ekanaki kosala. Baexigence ya app oyo eza awa na se epesami mpo na koequilibrer na bokebi nionso biposa ya banso.
Oyo ezali maye Mozilla etalelaka na bomenyoli app mpe oyo esengeli te kosalema:
- Tokosalela Critère na nzela ya semba, ya boyoki basusu mpe ya ntina. Processus ya bomenyoli app ebongisami te mpo na kosenzela, kasi ezali eleko eye elengelami mpo na bopesi feedback mpo na kosalisa badeveloppeur basala misala mya bango malamu.
- Baréviseur bazali te equipe ya mituna mpe biyano. Na eleko ya processus ya bomenyoli, eza na mutu moko oyo akotala manifeste ya app mpe akolekisa mua ngonga kosalela application nayo neti mosaleli nionso.
- Soki app ekweyi na bomenyolami, bakolimbolela developpeur polele mpeza bankokoso oyo ezwami, baétape ya koreproduire, mpe soki esengeli, réviseur akolakisa developpeur nzela malamu ya kolanda na bopesi ba lien ya badocumentation ya assistance oyo esengeli to kopesa barecommandation mpo na mbomgwana oyo esengeli kosalema.
- Baréviseur bazwaka mikano te kolandana na lolenge app ezakomonana na miso, kasi bobele na ndenge app ezakosala. Na ndakisa, app eye eza na paragraphe moko ya makoma na motane na fond ya orange ekoki kobwakisama te ndenge eza mabe, kasi ekoki kobwakisama soki ekoki kotangema te.
- Topesaka na badeveloppeur benefice ya doute. Soki baréviseur baza sure te ete app ekobwakisama, bakotuna mitunaliboso ya kobwakisa. Ba apps ekobwakisama te (na boyebi nionso) mpo na bankokoso ya plateforme oyo eza libanda ya controle ya developpeur; kasi tokoki kotelemisa approbation soki tozangi komona ndenge app ekosala.
Bokengelami
Badétail nionso ya biye bibongisami mpo na bokengelami ya app ezwami awa: https://wiki.mozilla.org/Apps/Security
- Manifeste ya app esengeli epesama kowuta na source moko na app.
- The app manifest must be served a Content-Type header of application/x-web-app-manifest+json. Manifeste ya app esengeli epesama na lolenge ya Type–Contenu titre ya application/x–web–app–manifeste+json.
- Ba apps esengeli te esalela baréorientations to ba affichage internet mpo na kocharger contenu oyo developpeur azan a ndingisa te ya kosalela.
- Bosenga ya ndigisa esengeli esembolama na manifeste ya app elongo na description ya ntina ya posa ya ndingisa.
- Ba apps ya type privilégié ekosalema vérification mosusu, elongo na révision ya code, mpo na misala ya mabe miye mikoki kozala kosalema mpe bobungi ya badonnée ya mosaleli kolandana na ba API privilégiés.
- Politiki-Bokengelami-Contenu (CSP) eye elimbolami na manifeste ya app eza kodéterminer nini code ya app ekoki kosala. Défaut, soki esembolami te, mpo na apps ya non-privilégiés eza lolenge moko neti na web nionso; ba apps ya type privilégié ezali na restrictive default (restrtiction ya défaut) ya likolo koleka. Rapport ya validation oyo ekelamaki na tango ya bokomikosi na Firefox Marketplace ekolakisa bobuki mibeko ya CSP nakati ya app nayo – ata bongo sala keba na bosolo-ya-lokuta mpe bosaleli bisika ya balibrerie ya batu basusu eye osalelaka te.
Confidentialité
Developpeur asengeli kotiya lien na politiki ya confidentialité tango ya bokomisi, kasi ezali na exigence moko te mpo na format mpe contenu ya politiki ya confidentialité oyo. Misentir libre mpo na kosalela privacy policy template (modèle ya politiki ya confidentilaité) nabiso. Mpe meka kotala privacy policy guidelines (badirective ya politiki ya confidentialité) nabiso.
Contenu
- App nionso oyo ekobuka mibeko ya Badirective ya Contenu oyo eza awa na se ekondimama te. Soki obanzi ete oza na cas moko oyo eleki ndelo, senga na equipe ya bomenyoli balimbolela yo malamu, ata soki app eza pene te ya kotindama. Tolingi kosalisa yo okoba kozala na nzela malamu, au lieu oinvestir tango ya developpement na contenu oyo ekobwakisama.
- Kobanda sanza ya yambo mobu ya 2014, ba app nionso esengeli kotiyama ezala classifier kolandana na Coalition International de Classification d’Age. Mpo na kozwa classification oyo, tokolekisa yo na mua mituna tango ya processus ya soumission, mpe okozwa classification mbala moko. Mayebisi mosusu likolo ya processus ya classification ezwami here (awa).
- Bafoto sur écran mpe badéscription eye epesami na Firefox Marketplace esengeli elakisa app malamu mpeza. Okoki kobakisa bilili ya 1-2 ya "marketing" oyo eza kolakisa compatibilité, comparaison ya bacaractéristique, to kolakisa ntina, kasi esengeli au moins foto sur écran moko ya app yango ezala, mpo ete basaleli batala yambo maye balingi kosala. Soki moko ya bafoto sur écran nayo eza écran d’affichage to ya demarrage, ekosengela obakisa foto sur écran ya partie fonctionnelle ya application nayo.
- Na manifeste ya app, locale keys (baclé locale) esengeli ekokana na balocalisation oyo eza kosala na app nayo. Tango opesi clé locale na Kipolonais, basaleli bakolikya app nayo ezala na lokota ena.
- Icone ya app esengeli elanda Firefox OS app icons style guide (guide ya style baicone mpo na app ya SE Firefox). Bobele icone ya 128 x 128 nde esengeli, kasi torecommandaka mpe icone ya 512 x 512 (mpo na mayebisi mosusu, tala Icon implementation for apps. [bosaleli icone mpo na ba apps]) Yeba ete baicone ekoki kozala ya cercle, coin ya carré encerclé to carré kolandana na guide ya style.
Badirective ya contenu
Liste oyo eza kodécrire ba type ya contenu oyo ekoki na Firefox Marketplace. Oyo eza liste ya kolakisa bobele maye mazali, eza ya suka te mpe ekoki kolengelama lisusu sika. Soki application songolo ezwami na mbeba ya bobuki badirective ya contenu, Mozilla eza na makoki ya kobimisa application ena mbala moko na Firefox Marketplace.
- Materiel obscène ya pornographie, to badessin eye eza kolakisa bonzoto to mobulu.
- Contenu moko te oyo eza kobuka makoki ya mutu songolo, y compris proprieté intellectuelle to droit de proprieté mosusu to droit ya confindentialité to public.
- Contenu moko te esengeli ebongisama mpo na kosala mabe na Mozilla to na basaleli (neti ba code pirates, ba virus).
- Contenu moko te oyo epekisami na mibeko to oyo eza kopromouvoir misala miye mipekisami na mibeko.
- Contenu moko te oyo ya lokuta, ya kompengwisa, ya kokosa to oyo ebongisami mpo na kosala misala ya moyibi na kokosaka identité.
- Contenu moko te oyo eza kopromouvoir masano ya mondenge.
- Contenu moko te oyo eza komipesa na publicité ya biloko to misala miye mipekisami to milandelami na mibeko.
- Contenu moko te oyo eza koexploiter bana.
- Contenu moko te oyo eza kokitisa, kobangisa, kotinda mobulu esalema, to oyo eza koencourager mbeba esalemela mutu songolo to ngulupa songolo ya batu kolandana na mibu, lolenge (genre), mokobo, ekolo, bokitani, bonzambe, orientation sexuelle, handicape, esika ya bozaleli to catégorie mosusu eye ebatelami to maloba maye makoki kotalema bo maloba mabe.
- Contenu moko te oyo eza kopengwisa mosaleli na tango ya bozwi mokano ya kosomba.
Fonctionnalité
- Esengeli réviseur akoka kosalela bacaractéristique ya app oyo etiyamaki yambo na publicité. Biye bibongisaka to bankokoso ya mike mike ekotindama epayi ya developpeur, kasi yango ekopekisa te app endimama.
- App esengeli te ekotisa mindondo na fonctionnement to na stabilité ya système.
Bosaleli
- Esengeli developpeur asala manso maye akoki mpo na kooptimiser résolution mpo na plateforme cible. Mayele na sima ya exigence oyo eza mpo na kokanga badéfaillance oyo ekoki kosalema, neti :
- App oyo epesami mpo na mobile oyo na lolenge nayango eza mpo site (ordinateur) ya bureau.
- App oyo eza mpeza kokoka te kofunguama mpo na kotondisa esika ya écran eye eza polele (banza kaka app ya 320x480 oyo ekoki kosuka kaka na coin ya tablet, mpe esika nionso oyo etikali na écran eza kaka polele. Yango esengeli mpeza kosalema te!)
- Esengeli app etiya na misala methode nayango moko ya navigation mpe kodependre te na navigateur chrome to bouton ya kozonga sima, oyo ekoki kozala te na appareil nionso.
- Na ndakisa, app ekoki kobwakisama soki réviseur anaviguer esika songolo nakati ya app mpe akoki te kozonga sima. Ba app esengeli TE etiya na misala barre commune ya bouton na ba apps native.
- Na Firefox OS v1.1 mpe ya likolo, okoki kobakisa propriété ya manifeste ya chrome mpo na kobakisa bacontrole minimum ya navigation.
- Baélément ya navigation, lokola ba bouton mpe ba lien, esengeli ezala pete mpo na kofina to kobeta.
Politiki ya liste ya blocage
Toliki ete tokosengela te kosalela yango ata mokolo moko, kasi toza na makoki ya kolongola ("listebloquer") app nionso oyo eza publié mpe ezwami na sima ete ebuki mibeko ya bokengelami, ya confidentialité to baexigence ya contenu, to ba apps oyo eza kokitisa performance ya système to réseau. Badéveloppeur bakozwa sango ya likambo songolo to pakala liboso app etiyama na liste ya blocage, bakotalo lokola bon citoyen kaka soki oza na preuve ya solo-solo, mpe okozwa assistance nionso kowuta na equipe ya bomenyolami mpo na kolobela yo nini yango eza kosalema mpe koyanola nkokoso. Ndakisa ya makambo maye makoki kosala ete app etiyama na liste ya blocage eza:
- Koluka kokota na site eye oza na ndingisa te
- Botindi ba email oyo mutu te asengi
- Kobongola contenu kowuta Puppy Pictures v1.0 koleka na Brutal Violence v1.0 (sans mettre à jour classification ya contenu)
- Ezaleli ya mabe koleka ya app mpo na pourcentage monene ya basaleli — kokitisa performance ya telefone, kobandisa lisusu systeme, kosala ete badonnée ya basaleli ebunga, etc. epayi wapi basaleli bakoloba ete ezali mpo na app mpe soki ebongi te na nzela ya kobandisa lisusu appareil.
- App eye basalelaka mpo na baattaque na réseau, lokola app eye ekabolaka sango ya koboya service eye eyabani na lokota ya Angele neti (DDOS).
Mayebisi mosusu
Maye malandi mazali kopesa mayebisi likolo ya processus ya bomenyoli mpe baréviseur:
- Reveiwers test criteria (Critère ya test mpo na baréviseur) — lokasa oyo eza kolakisa batest eye baréviseur bakosala na ba apps nayo
- App reviewers (Baréviseur ya App) — ndenge nini okoki kokutana na equipe ya bomenyolami mpe kokota nakati ya bomenyolami ya ba apps